ΟΥ ΤΙ ΔΑΝΟΣ: Από το βυθό της Γυάρου, στο Παρίσι!\nΑπό το βυθό της Γυάρου, στο Παρίσι!\nΤι έκανε το Χρήστο και την Ελίνα να βουτήξουν στα χειμωνιάτικα νερά της Γυάρου με μάσκες, βατραχοπέδιλα κι ένα πανό κατά του λιγνίτη;\nΤα τροπικά κοράλλια αργοπεθαίνουν\nΠριν λίγες μέρες, είδαμε για πρώτη φορά τρομακτικές εικόνες τροπικών κοραλλιών από πολλά μέρη του κόσμου: η άνοδος της θαλάσσιας θερμοκρασίας προκαλεί επιδημία «χημικής λεύκανσης» που τα οδηγεί στο θάνατο. Οι επιστήμονες προβλέπουν ότι με το σημερινό ρυθμό, τα κοράλλια, ένας από τους βασικότερους τόπους αναπαραγωγής των ψαριών, θα έχουν εξαφανιστεί ως το 2050.\nΚαταστροφή και στις δικές μας θάλασσες;\nΟι εικόνες αυτές ανησύχησαν το Χρήστο και την Ελίνα, τους επιστήμονες του WWF που έχουν αφιερώσει τα τελευταία 2 χρόνια της ζωής τους στην ανακάλυψη και προστασία της θαλάσσιας ζωής της Γυάρου. H υπερθέρμανση μπορεί άραγε να προκαλέσει αντίστοιχη ζημιά στις ελληνικές θάλασσες; Ήδη η αλλαγή του κλίματος έχει «φέρει» στην Ελλάδα επεκτατικά είδη ψαριών, όπως ο τροπικός λαγοκέφαλος, που ανταγωνίζονται τα τοπικά είδη και ανατρέπουν τις οικολογικές ισορροπίες.\nΜήνυμα στο Παρίσι\nΓι’αυτό οι δυο τους αποφάσισαν να στείλουν ένα ξεκάθαρο μήνυμα εκεί όπου θα κριθεί η τύχη και των ελληνικών θαλασσών: στο Παρίσι, όπου οι ηγέτες του κόσμου συναντώνται στην παγκόσμια διάσκεψη για το κλίμα. Μες στις επόμενες μέρες, θα φανεί αν θα συμφωνήσουν σε μέτρα που θα περιορίσουν αποτελεσματικά τους αέριους ρύπους που προκαλούν την υπερθέρμανση του πλανήτη.\nΓιατί «όχι στο λιγνίτη»;\nΓια να αντιμετωπίσουμε την κλιματική αλλαγή πρέπει να κάνουμε τις συνδέσεις! Οι αέριοι ρύποι που ευθύνονται για την αλλαγή του κλίματος απειλούν τη ζωή στην ξηρά και ακόμα και στο βυθό των θαλασσών μας. Κι όταν μιλάμε για αέριους ρύπους, στην Ελλάδα ο λιγνίτης είναι ο «βασιλιάς»: ευθύνεται για το 35% των εκπομπών CO2 της χώρας! Παρόλα αυτά η ΔΕΗ επιμένει να τον χρησιμοποιεί ως βασική πρώτη ύλη για την παραγωγή ηλεκτρισμού, ενώ ο Έλληνας Πρωθυπουργός «ξέχασε» εντελώς να τον αναφέρει στις προχτεσινές του δηλώσεις στο Παρίσι…\nΠαραδίδουμε το μήνυμα\nΣήμερα το διεθνές WWF βρίσκεται στο Παρίσι για να παρουσιάσει στη διάσκεψη για το κλίμα το χειροπιαστό κόστος της υπερθέρμανσης για τους ωκεανούς και τις θάλασσες του κόσμου. Μαζί θα μεταφέρουν και το μήνυμα του Χρήστου και της Ελίνας από την Ελλάδα. Παρακολουθούμε από κοντά τις εξελίξεις της διάσκεψης και θα σας κρατάμε ενήμερους στο www.wwf.gr/cop21.\nΕίμαι στη διάθεσή σας για οποιαδήποτε σκέψη ή σχόλιο στο nick.mantzaris@wwf.gr.\nΥπεύθυνος ενεργειακής και κλιματικής πολιτικής WWF Ελλάς.\nΥΓ: Βοηθήστε να φτάσει μακριά το μήνυμα: προωθήστε αυτό το email σε φίλους σας ή ανεβάστε τις φωτογραφίες στο facebook ή το twitter σας.\nΕδώ μπορείτε να δείτε περισσότερες εικόνες για τον αντίκτυπο της κλιματικής αλλαγής στα κοράλια.


Aντιμετώπιση των λεπτών γραμμών, των καφέ κηλίδων, του μελάσματος, των ουλών ακμής, των μετεγχειρητικών ουλών, των διεσταλμένων πόρων και των ραγάδων. Για την ανάπλαση του δέρματος με σκοπό μια πιο νεανική και σφριγηλή όψη σε πρόσωπο, λαιμό, ντεκολτέ και χέρια.\nΛειτουργεί με τη μέθοδο της «κλασματικής φωτοθερμόλυσης» που με απλά λόγια σημαίνει πως η ενέργεια του laser εισχωρεί τμηματικά κάτω από το δέρμα, στοχεύοντας στο πρόβλημα και αφήνοντας ανέπαφα υγιή σημεία ανάμεσα στα «χτυπήματα»\nΔιάρκεια Κάθε συνεδρία διαρκεί περίπου 30 λεπτά\nΑναισθησία Ανώδυνη θεραπεία με τοπική αναισθητική κρέμα που εφαρμόζεται 20 λεπτά πριν από τη διαδικασία\nΑντενδείξεις Τοπική δερματική ή συστηματική φλεγμονή, κύηση ή γαλουχία, ενεργός έρπητας\nΧρόνος Ίασης Αέσως μετά τη θεραπεία ίσως παρουσιαστεί ερυθρότητα και ήπιο οίδημα το οποίο μπορεί να διαρκέσει από 24-72 ώρες. Με τη χρήση makeup η επιστροφή στις καθημερινές δραστηριότητες μπορεί να είναι άμεση.\nΤελικό αποτέλεσμα Βελτίωση έως και εξαφάνιση καφέ κηλίδων, λεπτών γραμμών, ρυτίδων «καπνιστή», ουλών ακμής ή μετατραυματικών ουλών, ραγάδων. Το δέρμα αποκτά μια νεανική και φρέσκια όψη. Ο μηχανισμός επούλωσης του τραύματος ενεργοποιείται, εκλύονται αυξητικοί παράγοντες και παράγεται νέο κολλαγόνο με αποτέλεσμα την εμφανή αντιγήρανση. Τα αποτελέσματα της θεραπείας διαρκούν από 8 μήνες έως 1 χρόνο. Προτείνεται ετήσια συντήρηση.\nΚατάλληλο για Άντρες ή γυναίκες οποιασδήποτε ηλικίας με ουλές ακμής, μετατραυματικές ουλές, ραγάδες, φωτογήρανση, θαμπό δέρμα (καφέ κηλίδες / μέλασμα), λεπτές ρυτίδες.\nΝήματα PDO και ανόρθωσης\nΜεσοθεραπείες μη ενέσιμες


Συνεντεύξεις | EKMEK: «Μόνο όντας ο εαυτός σου μπορείς να είσαι ευτυχισμένος, τόσο στην ζωή όσο και στην τέχνη»\nΑρχική | Blog | Συνεντεύξεις | EKMEK: «Μόνο όντας ο εαυτός σου μπορείς να είσαι ευτυχισμένος, τόσο στην ζωή όσο και στην τέχνη»\n21 Σεπτεμβρίου 2016 , Από Κωνσταντίνα Παπαθεοδώρου\nEKMEK: «Μόνο όντας ο εαυτός σου μπορείς να είσαι ευτυχισμένος, τόσο στην ζωή όσο και στην τέχνη»\nΔημιουργήθηκαν τον Σεπτέμβριο του 2009 και από τότε έχουν βάλει την δική τους ξεχωριστή νότα στην ποιοτική μουσική. Με τα τραγούδια τους ταξιδεύεις σε άλλους πιο κόσμους, ρομαντικούς και αθώους, ελπίζεις, ονειρέυεσαι. Μιλάμε για τους ΕΚΜΕΚ, 5 μουσικούς οι οποίοι ξεκίνησαν από την Θεσσαλονίκη και έχουν κατακτήσει όλη την χώρα. Εμείς μιλήσαμε με τον τραγουδιστή του συγκροτήματος, Άλκη Κανίδη, και μάθαμε τι εστί ΕΚΜΕΚ, ώρα να μάθετε κι εσείς!\nEKMEK: Πώς σας ήρθε αυτό το όνομα;Έχει κάποια σχέση με το ψωμί ή το γλυκό ή απλά βλέπατε πολύ MEGA στα νιάτα σας;\nΕίναι μια ερώτηση που ομολογουμένως έχουμε απαντήσει περισσότερες φορές απο ότι η σημασία της θα δικαιολογούσε. Ουσιαστικά δεν έχει κάποιο βαθύτερο νόημα το όνομα.\nΕίστε έξι άνθρωποι στο συγκρότημα. Ξεκινήσατε ως παρέα;\nΕίμαστε πέντε. Οι περισσότεροι απο εμάς είμαστε φίλοι πολλά χρόνια. Κάποιοι είχαμε συμπράξει και καλλιτεχνικά στο παρελθόν. Η σύνδεση και ο δεσμός μεταξύ μας ειναι πια πολύ έντονα.\nΞεκινήσατε όλοι ως μουσικοί ή κάνατε κάποια άλλη δουλειά πριν την μουσική;\nΕίναι σημαντικό να μην χάσει το στοιχείο της αγνότητας η σχέση σου με αυτό που αγαπάς και κάνεις. Έχουμε όλοι βρεθεί σε διάφορες θέσεις κάποιες κοντά κάποιες μακριά απο την μουσική, αλλά πάντοτε φροντίζαμε η καθημερινότητά μας να ευνοεί την ενασχόληση με την τέχνη μας, να αφήνει χώρο και ενέργεια για μελέτη και δημιουργία.\nΘα αλλάζατε ποτέ το στυλ μουσικής σας ώστε να αρέσετε σε περισσότερο κοινό;\nΌχι. Περάσαμε δια πυρός και σιδήρου προσωπικά και καλλιτεχνικά μέχρι να φτάσουμε στο σημείο να μπορούμε να πούμε πως είμαστε οι εαυτοί μας μουσικά, στιχουργικά, ερμηνευτικά. Και τώρα που είμαστε εδώ δεν έχουμε κανέναν λόγο να πάμε πουθενά αλλού. Πιστεύω πως μόνο όντας ο εαυτός σου μπορείς να είσαι ευτυχισμένος, τόσο στην ζωή όσο και στην τέχνη.\nΟι ζωές οι δικές μας και των άλλων. Δεν παύουν ποτέ να δίνουν ερεθίσματα. Αλλά και το κάλλος. Όταν απολαμβάνεις κάτι όμορφο, κάτι που σε μάγεψε, και ταυτόχρονα έχεις την τάση της δημιουργίας μέσα σου, πολύ σύντομα θα προσπαθήσεις να δημιουργήσεις κι εσύ κάτι ανάλογο.\nΠροτιμάτε τις συναυλίες ή την δημιουργία ενός δίσκου;\nΚαι τα δύο είναι σημαντικά. Κάθε ένα γεμίζει ένα διαφορετικό κομμάτι μας. Στο live υπάρχει η επικοινωνία με τους άλλους ανθρώπους που μας δίνει απίστευτη ενέργεια. Είναι σα να εισέρχεσαι σε ένα άλλο σύμπαν. Στους δίσκους πολλές στιγμές ο καθένας είναι με τον εαυτό του. Είναι άλλο ταξίδι αυτό.\nΈχει υπάρξει ποτέ κάποιο ευτράπελο σε συναυλία σας;\nΚάποτε σε μια επαρχιακή συναυλία που στήθηκε δίπλα σε μια εκκλησία κόπηκε το ρεύμα. Στην αρχή νομίζαμε πως επρόκειτο για απλή βλάβη αλλά στην συνέχεια καταλάβαμε πως μας το κόψανε γιατί «παίζαμε ρόκ». Είχε πλάκα πάντως. Θα το έλεγα επιμορφωτικό ως εμπειρία.\nΈχετε σκεφτεί ποτέ να κάνετε και κάποιο αγγλόφωνο τραγούδι;\nΠοια ήταν η καλύτερη συνεργασία σας με άλλους καλλιτέχνες;\nΈχουμε συνυπάρξει συναυλιακά με πολλά σημαντικά ονόματα της εγχώριας μουσικής σκηνής. Δισκογραφικά φτιάξαμε ένα τραγούδι με την Ελένη Τσαλιγοπούλου, το «Δε σε συγχώρεσα ούτε λίγο». Ήταν μια εξαιρετική στιγμή γιατί η φωνή της Ελένης είναι μαγική για μένα.\nΠιστεύετε ότι το επίπεδο της ελληνικής μουσικής έχει μειωθεί ή απλά υπάρχουν διαφορετικά μουσικά γούστα;\nΌλη η κοινωνία έχει αλλάξει. Και αυτό φάνηκε και στην μουσική. Η τάση προς το εύκολο, το γρήγορο και το επιφανειακό έχει κερδίσει τις τελευταίες δεκαετίες πολλές μάχες. Παρ’ όλα αυτά υπάρχει μια σημαντική μερίδα του κοινού που έχει άλλες ανησυχίες και δεν την ενδιαφέρουν τα εύκολα. Είμαι πλέον σίγουρος πως δεν θα πάψει να υπάρχει ποτέ. Την έχω δει να αντέχει και να αντιστέκεται σε πολλά, δεκαετίες τώρα.\nΞεκινήσατε πρώτα με διασκευές παλιών τραγουδιών πριν κάνετε το πρώτο σας άλμπουμ “Γλυκαίνει και δεν παχαίνει”. Πώς αποφασίσατε να κάνετε τα δικά σας τραγούδια τελικά; Γιατί υπάρχουν πολλά συγκροτήματα ή ερμηνευτές οι οποίοι μένουν ακόμα προσκολλημένοι σε διασκευές παλιών τραγουδιών.\nΣτην πραγματικότητα έχουμε δισκογραφήσει μία και μόνη διασκευή, το «Εσύ είσαι η αιτία που υποφέρω». Απο τότε βέβαια έχουμε κάνει άλλο ένα άλμπουμ και έχουμε κυκλοφορήσει και έναν αριθμό απο singles. Τα δικά μας τραγούδια ήτανε πάντοτε ο πρώτος στόχος και η πραγματική μας ανάγκη. Αν και στις ζωντανές εμφανίσεις μας παίζουμε πάντα αρκετά τραγούδια άλλων καλλιτεχνών, έχουμε πια κατακτήσει το να παίζουμε περισσότερα δικά μας τραγούδια απο ότι διασκευές. Προσωπικά πιστεύω πως έχει παραγίνει το θέμα με τις διασκευές στην δισκογραφία, και αυτό έχει βλάψει την νέα γενιά των τραγουδοποιών, την ταυτότητα και την δημιουργικότητά τους. Θα ήθελα να υπάρχει περισσότερη πίστη στο πρωτότυπο υλικό.\nΠώς θα χαρακτηρίζατε την μουσική σας, το στυλ σας; Ποιες είναι οι μουσικές σας επιρροές;\nΈχουμε όλοι αρκετά διαφορετικές καταβολές μουσικά. Κάποιοι απο εμάς μεγάλωσαν ακούγοντας ελληνικά, ανώ άλλοι metal. Πιθανώς όλα αυτά να συμβάλλουν με κάποιον υπόγειο τρόπο στο τελικό αποτέλεσμα. Ως προς το στυλ μας, είναι κάπως δύσκολο να βάλει κάποιος ταμπέλα στον εαυτό του, αλλά απο το κοινό που ακολουθεί και επιλέγει να ταυτιστεί με την μουσική μας, θα έλεγα πως είμαστε πιο κοντά στο ελληνικό ρεπερτόριο απο οτι σε οτιδήποτε άλλο.\nΜόλις ξεκινήσαμε δουλειά και πρόβες για το τρίτο μας άλμπουμ. Επίσης έχουμε τις εμφανίσεις μας στην Θεσσαλονίκη στην Μαύρη Τρύπα το Σάββατο 8 Οκτωβρίου και στην Αθήνα στο Faust την Πέμπτη 13 Οκτωβρίου, καθώς και άλλες ανά την Ελλάδα που ανακοινώνονται όλες εν καιρώ στην facebook σελίδα μας.\nΤι πρόκειται να ακούσουμε από το τρίτο άλμπουμ σας;\nΕίναι λίγο νωρίς καθώς το υλικό είναι σε πολύ πρώιμο στάδιο. Αυτό που μπορώ να πως με σιγουριά είναι πως θα υπάρχει η εως τώρα ηχητική μας ταυτότητα μέσα.\nΘα επιχειρήσετε να κάνετε κάποια συναυλία στο εξωτερικό;\nΚατα καιρούς έχουμε συζητήσει με φεστιβάλ και χώρους. Δεν είναι προτεραιότητα μας αλλά είναι κάτι που φυσικά θα μας ενδιέφερε ως εμπειρία.\nΤο 2011 κυκλοφορήσατε το πρώτο σας άλμπουμ με τίτλο «Γλυκαίνει και δεν παχαίνει», το 2014 τον «Φυγά», έχετε κυκλοφορήσει και ένα single, το «Πουλί Ξενιτεμένο». Είστε ευχαριστημένοι από την μέχρι τώρα πορεία σας;\nΌπως ανέφερα εκτός απο τους δύο δίσκους έχουμε ήδη κυκλοφορήσει έναν αριθμό απο singles όπως ο «Άγγελος ξένος», το «Δε σε συγχώρεσα ούτε λίγο» και κάποια άλλα. Το τελευταίο ήτανε όντως το «Πουλί ξενιτεμένο». Γενικώς ναι είμαστε πολύ ευχαριστημένοι απο την ανταπόκριση του κόσμου.\nΣκοπεύετε να σταματήσετε την μουσική μέχρι κάποια ηλικία ή πιστεύετε ότι η μουσική δεν έχει ηλικία;\nΕίναι πολύ νωρίς νομίζω για τέτοιες σκέψεις.\nΓια το τέλος, εκμέκ κανταΐφι ή εκμέκ παγωτό;\nΝομίζω πως αυτό είναι ένα δίλημμα για ζαχαροπλάστες.\nΤους ΕΚΜΕΚ μπορείτε να τους βρείτε στην σελίδα τους στο facebook:\nKYMA The Band: «Πειραματιζόμαστε συνέχεια με καινούριους ήχους και ιδέες και είμαστε λάτρεις της απλής μελωδίας!»\n14 Δεκεμβρίου 2018 Από Μαριάννα Τσιολπίδου\n14 Δεκεμβρίου 2018 , By Φαίη Καργιώτη\n14 Δεκεμβρίου 2018 , By Μπόμπορη Αντιγόνη


Οι απαντήσεις έχουν κάτι κοινό. 9 παιδιά απαντούν στην αιώνια ερώτηση: «Πώς είναι η τέλεια μαμά;» / Kids / Woman TOC\nΟι απαντήσεις έχουν κάτι κοινό. 9 παιδιά απαντούν στην αιώνια ερώτηση: «Πώς είναι η τέλεια μαμά;»\nΓια όλες τις μαμάδες που αγχώνονται αν είναι καλές μητέρες τα παιδιά δίνουν την πιο αποστωμοτική απάντηση.\nΜε το τέλος της σχολικής χρονιάς, κάθε φορά με πιάνει το γνωστό ερώτημα«Ήμουν καλή μαμά; Έκανα ό,τι μπορούσα;»Την απάντηση μου την έδωσε η κόρη μου, ένα βράδυ όταν καθόμασταν στην βεράντα: «Μαμά είσαι τέλεια, όταν είσαι χαλαρή.» Μετά από τόσες μαμαδίστικες συζητήσεις, αναλύσεις ένα 8χρονο κατάφερε και μου έδωσε την πολυπόθητη απάντηση. Αποφασίσαμε, λοιπόν, να ρωτήσουμε παιδιά συναδέλφων, φίλων και γνωστών για τον δικό τους ορισμό και πραγματικά οι απαντήσεις τους μας ξάφνιασαν ευχάριστα.\n«Τέλεια μαμά είναι η μαμά μου που μου γράφει κάθε μέρα πόσο με αγαπάει σ’ ένα post it. Κάθε φορά το βρίσκω σε διαφορετικό σημείο. » Μαρίνα, 9 χρονών.\n«Η μαμά μου είναι τέλεια τα Σαββατοκύριακα. Κάνουμε βόλτες, παίζουμε βιντεοπαιχνίδια και είμαστε όλη την ημέρα μαζί.» Μάρκος 7 χρονών.\n«Εμένα μου φαίνεται τέλεια η μαμά μου γιατί δεν ντρέπεται να κάνει τσουλήθρα μαζί μου ή να λερωθεί όταν τρώει παγωτό.» Αναστασία 6 χρονών.\n«Σαν τη μαμά μου…γιατί είναι η μαμά μου.» Κωνσταντίνος, 5 χρονών.\n«Η μαμά μου είναι τέλεια κάποιες φορές. Κυρίως όταν δεν φωνάζει. Την αγαπώ όμως γιατί ποτέ δεν με κάνει ρεζίλι μπροστά στους άλλους και όταν έχει κάτι να μου πει-που πάντα έχει δηλαδή, φροντίζει να είμαστε οι δυο μας.»Νάντια, 12 χρονών.\n«Τέλεια μαμά είναι αυτή που ακούει τα παιδιά της και τα συμβουλεύει όταν την έχουν ανάγκη. Αυτή που πάντα βρίσκει χρόνο όσες ώρες κι αν δουλεύει.»Γιάννη, 15 χρονών.\n«Η μαμά μου είναι πολύ καλή γιατί πάντα με αγκαλιάζει και μου λέει πόσο μ’ αγαπάει. Πάντα μου διαβάζει βιβλίο πριν κοιμηθώ και τραγουδάμε το αγαπημένο μας τραγούδι.» Μελίνα, 7 χρονών.\n«Τέλεια είναι η μαμά μου, όταν παίρνω κακό βαθμό στα μαθηματικά και μου λέει ‘’Δεν πειράζει. Προσπάθησες!» Αλέξανδρος ,12 ετών.\n«Σαν τη μαμά μου γιατί έχει μακριά μαλλιά.» Καλλιόπη, 3 ετών.\nΣε όλες τις απαντήσεις υπάρχει ένα κοινό: κάθε παιδί θεωρεί τέλεια την δική του μαμά.\nαπάντηση, ερώτημα, ερώτηση, παιδιά απαντούν, πώς είναι η τέλεια μαμά


ΔΕΙΤΕ ΠΕΡΙΣΣΟΤΕΡΑ ΑΠΟ ΤΗΝ ΚΑΤΗΓΟΡΙΑ ΣΠΙΤΙ & ΔΙΑΚΟΣΜΗΣΗ\nΗ συλλογή Kawaii είναι τόσο χαριτωμένη για τους μικρούς μας φίλους, όσο και για τους μεγάλους. Εμπνευσμένη από την ιαπωνική κουλτούρα και την αγάπη όλων μας για τα αξιολάτρευτα Πάντα, η συλλογή Kawaii αποτελεί μια σίγουρη επιλογή για την οικογένειά σας και τους φίλους σας. (Σημείωση: Είναι ασφαλές για μικροκύματα. Πλένεται και στο πλυντήριο πιάτων).\nΚούπα πάντα. Χωρητικότητα - 480ml Υλικό - Κεραμικό Συλλογή - φίλοι του Kawaii Χρώμα - Λευκό, Μαύρο Διαστάσεις - Μ14 X Π0.5 X Υ11.3 εκ.\nΜΠΩΛ ΠΡΩΙΝΟΥ ΕΛΕΦΑΝΤΑΚΙ\nΕΞΕΡΕΥΝΗΤΗΣ ΔΙΑΣΤΗΜΑΤΟΣ ΣΕΤ ΣΚΕΥΗ ΜΠΑΜΠΟΥ\nΚΟΥΠΑ ΜΑΥΡΗ ΓΑΤΑ ΜΕ ΑΥΤΑΚΙΑ\nΚΟΥΠΑ ΜΠΕΡΤΥ ΤΟ ΛΑΓΟΥΔΑΚΙ\nΜΠΟΥΚΑΛΙ ΜΙΝΙ ΑΣΤΕΡΑΚΙ ΜΕ ΚΑΛΑΜΑΚΙ


Πώς να ξεπεράσετε το φόβο σας για τα αεροπλάνα. - Design Magazine\nΠώς να ξεπεράσετε το φόβο σας για τα αεροπλάνα.\nΠώς μπορούμε να αντιμετωπίσουμε τους φόβους μας και να απαλλαγούμε από την φοβία για τα αεροπλάνα και τις πτήσεις; Υπάρχει τρόπος να ανακαλύψουμε τη πηγή του φόβου και να τον αντιμετωπίσουμε.\nΟ φόβος είναι ένα από τα βασικά συναισθήματα του ανθρώπου. Είναι ένας μηχανισμός προστατευτικού χαρακτήρα που μας προειδοποιεί όταν βρισκόμαστε σε κίνδυνο και προκαλείται από τη συνειδητοποίηση ενός πραγματικού ή πλασματικού κινδύνου ή απειλής. Είναι μια φυσιολογική αμυντική αντίδραση του οργανισμού χωρίς να απαιτείται συνειδητή σκέψη και συνοδεύεται πάντοτε από ένα πλήθος φυσικών αντιδράσεων. Ο φόβος ποικίλλει, από ήπια προσοχή μέχρι τις ακραίες καταστάσεις φοβίας και την παράνοια.\nΠολλές φορές όμως δεν μπορούμε να δικαιολογήσουμε τον φόβο γιατί δεν υπάρχει ένας πραγματικός κίνδυνος ή μια απειλή, έτσι λέμε ότι ο φόβος είναι δυσανάλογος με τη κατάσταση που βιώνουμε και τότε οι ειδικοί λένε ότι έχουμε κάποιου είδους φοβία: αγοραφοβία, αραχνοφοβία, μικροβιοφοβία, κλειστοφοβία και πολλές ακόμη. Σήμερα όμως θα μιλήσουμε για τη φοβία των πτήσεων.\nΣυνήθως συνδέεται με το μεγάλο ύψος στο οποίο γίνεται η πτήση αλλά και με την παραμονή σε κλειστό χώρο όπως η καμπίνα των επιβατών όπου δεν υπάρχει έξοδος διαφυγής. Έχει υπολογιστεί ότι 1 άτομο στα 6 παρουσιάζει σημαντικά σημάδια φόβου ή πανικού κατά τη διάρκεια μιας πτήσης, θα δείτε πολλούς να πίνουν αλκοόλ ή χάπια για να μπορέσουν να ξεπεράσουν τη φοβία τους κατά τη διάρκεια του ταξιδιού.\nΚάποιοι άλλοι βέβαια απέκτησαν φοβία για τα αεροπλάνα μετά από μια «εμπειρία» κατά τη διάρκεια μιας πτήσης, όπως οι αναταράξεις ή ένα μηχανικό πρόβλημα.\nΘετική σκέψη. Εκατομμύρια άνθρωποι χρησιμοποιούν αεροπλάνο καθημερινά σε όλο τον κόσμο και δεν νομίζω να το θεωρούν επικίνδυνο μέσο.\nΘυμηθείτε ότι σε μια πτήση τίποτε δεν αφήνεται στην τύχη. Όλο το προσωπικό της πτήσης έχει φροντίσει για την ασφάλεια μας.\nΤεχνικές χαλάρωσης. Όποια τεχνική κι αν χρησιμοποιήσετε θα σας βοηθήσει να χαλαρώσετε και να ηρεμήσετε\nΑντιστρέψτε τις κακές σκέψεις. Προσπαθήστε να αντιστρέψετε τις αρνητικές σας σκέψεις για το αεροπλάνο. Μήπως σας έρχεται στο μυαλό ένα στιχάκι που λέει « Το αεροπλάνο έπεσε, το αεροπλάνο πέφτει» τότε σίγουρα θα δημιουργείτε και σενάρια του τύπου: «κάτι θα συμβεί», « θα πεθάνω», «θα πέσει το αεροπλάνο», «δεν αναπνέω» κλπ. Απολαύστε το ταξίδι, τις υπηρεσίες που σας προσφέρονται σε αυτό, σκεφτείτε το προορισμό σας και το τι θα κάνετε και που θα πάτε όταν φτάσετε!\n← Προηγούμενο Άρθρο Πάτμος: Πάσχα στο… Νησί της Αποκαλύψεως\nΕπόμενο Άρθρο → Μουσείο Ερμιτάζ


Ποιος είναι ο Σύνδεσμος Μελισσοκομικών Συλλόγων και γιατί αντιδρά σε αυτά που λέει ο Melissocosmos - MELISSOCOSMOS\nHome Μελισσοκομία Ποιος είναι ο Σύνδεσμος Μελισσοκομικών Συλλόγων και γιατί αντιδρά σε αυτά που λέει ο Melissocosmos\nΟι πρόεδροι και οι Μελισσοκομικοί Σύλλογοι θα πρέπει κάποτε να μάθετε ότι η κριτική είναι δικαίωμα του μελισσοκόμου να την κάνει προς τους Συλλόγους και προς τους προέδρους.\nΑν δεν σας αρέσει, ας μην ασχολιόσασταν με τα κοινά.\nΑς πάμε παρακάτω τώρα.\nΟ Σύνδεσμος Μελισσοκομικών Συλλόγων αποτελείται αυτή την στιγμή από 14 Μελισσοκομικούς Συλλόγους.\nΈχω την εντύπωση ότι παλιότερα ήταν μαζί και ο Μ.Σ. Έβρου, ας με συγχωρήσουν αν κάνω λάθος.\nΤο σχήμα αυτό προέκυψε μετά τις εκλογές της ΟΜΣΕ και τις κόντρες που δημιουργήθηκαν τότε.\nΕγώ θα θυμίσω απλά και μπορεί ο κάθε ένας να τα βρει αυτά στο αρχείο του Melissocosmou ότι στις εκλογές της ΟΜΣΕ είχα ταχθεί υπέρ της υποψηφιότητας Ποντίκη.\nΕίχα μιλήσει με τον Ποντίκη και του είχα πει, ότι αν με διαβεβαιώσεις ότι πίσω σου δεν είναι οι ερευνητές, και ότι δεν παίρνεις γραμμή από αυτούς θα έχεις την υποστήριξη μου.\nΟ Ποντίκης μου έδωσε τον λόγο του, και εγώ κράτησα την υπόσχεση μου και τον υποστήριξα και του έδωσα βήμα και πριν και μετά τις εκλογές.\nΕξακολουθώ να εκτιμώ τον Ποντίκη ως δουλευταρά και άνθρωπο.\nΑλλά εκτιμώ και τον Ντούρα, επειδή παρότι δεν τον στήριξα δεν έδειξε κακία ή έχθρα απέναντι μου, πράγμα που φανερώνει ευγένεια και σοφία στον άνθρωπο.\nΕγώ φίλοι μου θυμάμαι τα γραπτά μου, θυμάμαι και τι έλεγα χτες, και να ξέρετε όλοι ότι είμαι ξεροκέφαλος σαν μουλάρι και δεν αλλάζω εύκολα γνώμη, ούτε εγκαταλείπω την θέση μου.\nΤότε λοιπόν είχα πει...\nΣτηρίζω εφόσον δεν είναι οι ερευνητές από πίσω και δεν δίνουν γραμμή.\nΓιατί αν είναι, τότε δεν στηρίζω.\nΠροτιμώ τον Ντούρα από τους ερευνητές.\nΤον Ντούρα που ναι κάνει λάθη, πλην όμως είναι μελισσοκόμος.\nΟι Μελισσοκομικοί Σύλλογοι που είχαν ένσταση ως προς τις εκλογές της ΟΜΣΕ προχωρούν μαζί από τότε ονομάζοντας αυτή την σύμπραξη ως ΣΥΝΔΕΣΜΟ.\nΓια να λέμε τα πράγματα με το όνομα τους σε αυτούς τους 14 Συλλόγους μερικοί έγιναν στο πόδι τελευταία προκειμένου το μπουλούκι να φαίνεται μεγαλύτερο, ενώ περίπου οι μισοί είναι παλαιοί Μελισσοκομικοί Σύλλογοι.\nΩς προς όλα αυτά εγώ δεν είπα κουβέντα.\nΌλοι μιλούσαν επι μήνες για τις εξελίξεις ενώ ο Melissocosmos δεν είπε κουβέντα, ούτε θετική ούτε αρνητική.\nΜέχρι που είδα αυτό και αφήνιασα...\nΟ Σύνδεσμος των 14 Συλλόγων καλούσε για συγκέντρωση προκειμένου να συζητήσουν για συνδικαλιστικά θέματα, που λέτε;\nΣτο Γεωπονικό Πανεπιστήμιο Αθηνών.\nΕκεί που καθηγητής είναι ο κύριος Π.Χαριζάνης.\nΈμαθα μάλιστα ότι στην συγκέντρωση αυτή μίλησαν στους Συλλόγους όχι ένας αλλά δυο καθηγητές.\nΟι όροι που είχα θέσει λοιπόν προς τον Ποντίκη, ότι για όλο αυτό δεν θα πρέπει να υπάρχει από πίσω ερευνητική κοινότητα και ερευνητές πήγαν περίπατο.\nΣυνδικαλισμός λοιπόν, μέσα στο Πανεπιστήμιο, λες και σε ολόκληρη Αθήνα, δεν υπήρχαν άλλες αίθουσες να φιλοξενήσουν αυτή την συγκέντρωση.\nΚαι σαν να μην έφταναν όλα αυτά, μετά από λίγες ημέρες που ο Σύνδεσμος έκανε συνάντηση με τον Υπουργό Αγροτικής Ανάπτυξης και Τροφίμων του παρέδωσε τα παρακάτω αιτήματα...\nΌσο τα βλέπω τόσο νευριάζω.\nΑντι να πουν στον Υπουργό για τις εισαγωγές μελιού.\nΑντι να του πουν ότι βαφτίζονται τα κινέζικα μέλια ως Ελληνικά.\nΑντι να του πουν ότι γίνονται χαρμάνια μελιού από 10 διαφορετικές χώρες και βάζουν και λίγο Ελληνικό ίσα ίσα για να βάλουν Ελληνική σημαία στην ετικέτα.\nΠήγαν και είπαν στον Υπουργό ότι πρέπει να εξοπλιστούν κατάλληλα τα ελληνικά εργαστήρια ΜΑΙΧ, ΓΠΑ, ΑΠΘ για να μπορούν να κάνουν αναλύσεις μελιού, ώστε οι έμποροι να πάψουν να στέλνουν τα δείγματα στο εξωτερικό για ανάλυση και να τα κάνουν εδώ.\nΚαι όταν μετά από όλα αυτά τους κράζω, και λέω να ντρέπεστε και ότι παίρνετε γραμμή από τους ερευνητές, μου λένε είσαι ψεύτης και φερε στοιχεία που τα αποδεικνύουν όλα αυτά.\nΣτο χωριό μου λέμε μια παροιμία κύριοι.\nΗ αλεπού κρυβόταν μα η ουρά της φαινόταν.\nΑλλά επειδή είστε υποκριτές θα πω στους αναγνώστες μου και κάτι άλλο.\nΚάπου στην Αθήνα σε ένα κτήριο που λεγόταν Γεωπονικό Πανεπιστήμιο Αθηνών.\nΣε μια συζήτηση σε μια συνδικαλιστική ομάδα που λεγόταν ΣΥΝΔΕΣΜΟΣ.\n- Και τώρα τι θα γίνει, οι μισοί Σύλλογοι, του Συνδέσμου είναι εγγεγραμμένοι και στην ΟΜΣΕ, αυτό δεν είναι σωστό πρέπει να παραιτηθούν από την ΟΜΣΕ και να ανήκουν μόνο εδώ.\n- ΟΧΙ... Και όσοι Σύλλογοι δεν είναι γραμμένοι στην ΟΜΣΕ πρέπει να γραφτούν να αποκτήσουμε εκλέκτορες ώστε στις επόμενες εκλογές να κερδίσουμε και την ΟΜΣΕ.\nΚάποιος βγαίνει έξω...\nΚαλεί στο τηλέφωνο τον πρόεδρο.\n- Πρόεδρε ετοιμάσου, θα σου γίνουν μαζικές εγγραφές για να σε κερδίσουν στις επόμενες εκλογές.\nΕπαναλαμβάνω ότι τα παραπάνω είναι φανταστική ιστορία, της φαντασίας μου, εγώ το λέω που είμαι ψεύτης.\nΛοιπόν ψεύτη μπορεί να με λέτε, εσείς όμως ξέρετε αν λέω ψέμματα.\nΩστόσο φοράω παντελόνια, έχω λόγο τον κρατάω και τον τιμάω.\nΕίπα εφόσον οι ερευνητές θέλουν να χωθούν στα συνδικαλιστικά μας εγώ ΔΕΝ στηρίζω.\nΕσείς τι λέτε χώνονται;\nΒέβαια χώνονται, όχι γιατί το λέω εγώ μα γιατί το λέει όλη η Ελλάδα, γιατί υπάρχουν άτομα μέσα από τον Σύνδεσμο που το λένε, και γιατί φαίνεται.\nΈγινε συγκέντρωση στο Πανεπιστήμιο, και τα αιτήματα προς το Υπουργείο μόνον ένας ερευνητής τα γνώριζε.\nΠου να ξέρει ο πρόεδρος ενός Μελισσοκομικού Συλλόγου ότι ΜΑΙΧ, ΓΠΑ, ΑΠΘ δεν μπορούν να κάνουν αναλύσεις μελιών;\nΚαι αυτό που μου τη δίνει περισσότερο, είναι ότι η Ελληνική Επιστημονική Εταιρεία έχει δικό της συνδικαλιστικό όργανο και προεδρείο και μπορεί μόνη της να διεκδικήσει τα αιτήματα της.\nΑντι να το κάνει όμως, βάζει τα δικά μας τα χαϊβάνια να ζητούν πράγματα που θα ευνοήσουν τους ερευνητές.\nΤόση ξεφτίλα μιλάμε.\nΚαι θα μου πει κάποιος, κι εσένα Ξεσφίγγη τι σε κόφτει;\nΦυσικά και με κόφτει γιατί είμαι μελισσοκόμος και γιατί αντι να προωθηθούν αιτήματα μελισσοκόμων προωθήθηκαν αιτήματα ερευνητών.\nΚαι στο φινάλε φινάλε και ο δικός μου Σύλλογος ανήκει στον Σύνδεσμο και δεν γουστάρω να τον εκμεταλλεύεται κανείς.\nΩς εκ τούτου ο ΣΥΝΔΕΣΜΟΣ είναι ΕΧΘΡΟΣ μου.\nΜέχρι να σβήσει ο ήλιος θα φωνάζω ότι οι ερευνητές δεν έχουν καμιά δουλειά με τα συνδικαλιστικά μας.\nΦίλε αναγνώστη να γνωρίζεις ότι υπάρχει ο κίνδυνος να διαλυθεί η ΟΜΣΕ, και να παίρνει αποφάσεις ένας οι περισσότεροι ερευνητές και να τις υπαγορεύει στους ανθρώπους του που θα έχει σε ένα νέο συνδικαλιστικό φορέα των μελισσοκόμων.\nΥπάρχει ο κίνδυνος να καίγεται η γούνα μας, και να προωθούνται αιτήματα που είναι προς όφελος των ερευνητών.\nΚαι τώρα τον κίνδυνο αυτό τον βλέπουμε με τα μάτια μας.\nΤόσο καιρό τον φοβόμασταν απλώς, ενώ τώρα τον βλέπουμε είναι υπαρκτός και έχει μεγάλη διαφορά αυτό.\nΚαι ντρέπομαι που θα το πω, αλλά για να αντιμετωπίσουμε αυτόν τον κίνδυνο χρειαζόμαστε ένα ισχυρό αντίβαρο.\nΚαι το μόνο ισχυρό αντίβαρο που έχουμε αυτή την στιγμή είναι ο Ντούρας.\nΜόνο αυτός είναι απέναντι από τον κίνδυνο αυτό.\nΚαι γιατί ντρέπομαι να το πω;\nΓιατί στις περασμένες εκλογές έκανα λάθος επιλογή και δεν τον στήριξα.\nΘέλω να πιστεύω ότι είναι γενναίο να αναγνωρίζεις τα λάθη σου.\nΠολύ δε περισσότερο αν παλεύεις και για να υπερασπιστείς τις αρχές σου.\nΚαι από τώρα δηλώνω, πως σε ότι με αφορά, θα είμαι παρόν στις επόμενες εκλογές του Συλλόγου μου και όσοι συμμερίζονται τις ανησυχίες μου, ας έρθουν σε συνεννόηση μαζί μου.\nΟι εξελίξεις είναι ραγδαίες και αρνητικότατες για το μέλλον της μελισσοκομίας.\nΜπήκαμε σε βάλτο και αχαρτογράφητα νερά και δεν ξέρω πως θα βγούμε ως κλάδος.\nΩς άνθρωπος δηλώνω προς όλες τις πλευρές ότι δεν μπορείτε να με βλάψετε, θα με σκοτώσετε;\nΔεν έχω πρόβλημα κάντε το.\nΩς Melissocosmos θα έχετε πάντα τον φόβο μου.\nΈνα μόνο άρθρο μου αρκεί για να σας τσακίσει ιδρώτας.\nΚαι αρκεί γιατί μιλάω με ειλικρίνεια και αλήθεια στον κόσμο, γι αυτό με φοβάστε.


Υπέροχες εμπειρίες που θα ζήσετε μόνο στη Γαλλία! Πέρα από τα αξιοθέατα...\nΑρχική Ευρώπη Γαλλία Υπέροχες εμπειρίες που θα ζήσετε μόνο στη Γαλλία! Πέρα από τα αξιοθέατα…\nH Γαλλία είναι αναμφίβολα μια μοναδική χώρα, με πολιτισμό που ασκεί επιρροή σε άλλες χώρες εδώ και πολλούς αιώνες. Φυσικά και υπάρχουν αμέτρητα πράγματα που μπορεί κανείς να κάνει και πολλά μέρη για να επισκεφτεί και να θαυμάσει αξιοθέατα. Το υπέροχο Παρίσι, η εκπληκτική γαλλική επαρχία συνθέτουν μια μοναδική εικόνα και ταξιδιωτική εμπειρία σε αυτήν τη χώρα. Ωστόσο, εμείς έχουμε ετοιμάσει μια λίστα με 4 απίστευτες εμπειρίες που κάποιος μπορεί να ζήσει μόνο στη Γαλλία.\nΜε την ευκαιρία, ανακαλύψτε ένα ταξίδι από ψηλά στα πιο όμορφα σημεία του Παρισιού! (video)\nΠαρακάτω, ανακαλύψτε τις μοναδικές εμπειρίες που θα ζήσετε στην Γαλλία:\nΗ φανταστική Γαλλική κουζίνα\nΤο γαλλικό φαγητό θεωρείται από πολλούς ως ένα από τα κορυφαία στον κόσμο. Στην πραγματικότητα η Γαλλία είναι είναι τόσο διάσημη για την κουζίνα και τις μοναδικές της τεχνικές που σήμερα ανήκει στα Μνημεία Παγκόσμιας Κληρονομιάς της UNESCO. Εκτός από τα κρασιά, τα τυριά και τα ψωμάκια, και οι σάλτσες που χρησιμοποιούνται είναι υπέροχες. Αν σχεδιάζετε να επισκεφτείτε κάποια γαλλική πόλη, κλείστε τραπέζι σε ένα καλό εστιατόριο, ακόμα κι αν είναι ακριβό. Πιστέψτε μας, δε θα το μετανιώσετε. Δείτε τα 10 καλύτερα φαγητά που πρέπει να δοκιμάσετε στο Παρίσι – και όχι μόνο!\nΗ παγκοσμίου φήμης τέχνη\nΗ Γαλλία είναι η πατρίδα για μερικά από τα καλύτερα και πιο διάσημα έργα τέχνης του κόσμου, καθιστώντας την τη χώρα με τη μεγαλύτερη πολιτισμική επιρροή στον κόσμο. Από το Λούβρο μέχρι το Museé de Orsay, υπάρχουν τόσα πολλά μουσεία με ατέλειωτα έργα τέχνης για να δει κανείς, που θα μπορούσε να περάσει μια ζωή εξερευνώντας τα. Εφόσον ο αριθμός του είναι τόσο μεγάλος, επιλέξτε αυτά που σας κεντρίζουν περισσότερο το ενδιαφέρον. Δείτε εδώ 7 tips για να να επισκεφτείτε τον Λούβρο!\nΕπίσης, δείτε την Γαλλική Προβηγκία και 12 λόγους που θα σας κάνουν να την επισκεφτείτε!\nΤο μοναδικό Mont Saint-Michel\nΤο Mont Saint-Michel είναι ένα θρυλικό μέρος της Γαλλίας. Ο επιβλητικός καθεδρικός και το μοναστήρι είναι τόσο δημοφιλή, που πολλοί τουρίστες επισκέπτονται τη Γαλλία μόνο για να το δουν. Ένας τρόπος για να το επισκεφτεί κανείς είναι από τις παραλίες της Νορμανδίας. Σχεδιάστε να έχετε αρκετό χρόνο για να το εξερευνήσετε. Είναι τέτοια έκταση που θα χρειαστείτε πολλές ώρες! Δείτε το εκπληκτικό βίντεο.\nΗ απίθανη Giverny\nΗ πόλη Giverny ήταν η πατρίδα του ιμπρεσιονιστή ζωγράφου Κλοντ Μονέ. Είναι στην πραγματικότητα το μέρος όπου ζωγράφισε το μοναδικό του έργο “Νούφαρα”. Περιηγηθείτε στα μονοπάτια γύρω από τους κήπους του Μονέ και επισκεφτείτε το σπίτι του. Είναι μια υπέροχη ματιά στην πρώιμη ζωή ενός σπουδαίου καλλιτέχνη. Μην ξεχάσετε να σταματήσετε στο κατάστημα και να αγοράσετε ένα βιβλίο με τα έργα του. Η όλη εμπειρία θυμίζει πραγματικά παραμύθι!\nΤαξίδι στο Παρίσι από ψηλά!\n«Επισκεπτόμαστε» το Παρίσι σε ένα ταξίδι από ψηλά μέσα από ένα βίντεο, στα πιο όμορφα σημεία της πόλης, που μαγεύουν τον θεατή από μακριά.\nΈνα ταξίδι στο Παρίσι είναι πάντα μαγικό…ακόμα και αν αυτό είναι από ένα βίντεο. Μία κομψή πόλη, που έχει ξεχωριστή θέση στην καρδιά των ταξιδιωτών που την έχουν επισκεφθεί.\nΑπό την άλλη αποτελεί κορυφαίο προορισμό και προσελκύει συνεχώς νέους επισκέπτες. Η κουλτούρα των Γάλλων είναι ξεχωριστή και δίνει άλλη νότα στο ταξίδι. Αυτοί που πατάνε πρώτη φορά στην Πόλη του Φωτός, μένουν έκθαμβοι από την λαμπερή εικόνα του Παρισιού, από τα αξιοθέατα και από τις γειτονιές.\nΤο Παρίσι είναι «ανοιχτό» και, πάντα, όμορφο όλες τις εποχές του χρόνου. Ωστόσο, τα Χριστούγεννα είναι μία ιδιαίτερη εποχή και το προτιμούν πολλοί ταξιδιώτες. Πλέον, χαρακτηρίζεται ως ένας από τους καλύτερους Χριστουγεννιάτικους προορισμούς.\nΌσοι δεν έχετε καταφέρει να το επισκεφθείτε, καθίστε αναπαυτικά και ετοιμαστείτε για ένα ταξίδι διάρκειας 3:30 λεπτών, μέσα από το «μαγικό» βίντεο που ακολουθεί:\nΜασσαλία: Ένα Σαββατοκύριακο στην πιο παραμυθένια πόλη του Γαλλικού νότου!\nΠαρίσι: Κάνουμε ένα ρομαντικό ταξίδι στη χιονισμένη Πόλη του Φωτός και απολαμβάνουμε την ομορφιά της!


Μητσοτάκης: Να δράσουμε συντονισμένα το συντομότερο δυνατόν για την αντιμετώπιση της κλιματικής αλλαγής | ΠΟΛΙΤΙΚΗ | antinews.gr\nΕίτε πάει σε κηδεία είτε διακοπές είτε μιλάει για τους νεκρούς της πανδημίας έχει ένα πλαστικό χαζοχαρούμενο υφάκι.\nΤελείως για τα σίδερα.\nΤο άτομο έχει πρόβλημα σοβαρό.\nΜαντάρα τα έκανες σε όλα.\nΠληρώνουμε φόρους σε μια κυβέρνηση για πληρώνει αυτούς:\noriginal ranger01/11/2021 23:01:36\nΑφου κυριε μητσοτακη η ελλαδα παραγει χαμηλους ρυπους τοτε γιατι καταργειτε τον φθηνο λιγνιτη? Για να εξυπηρετησετε τους ολιγαρχες φιλους σας με τις μοναδες παραγωγης φ.α και με τις προπελλες? Αλλα ο λογαριασμος σε μας θα ρθει ομως. Δεν θελουμε επιδοματα κυριε μητσοτακη για να πληρωνουμε το ρευμα. Εχουμε αξιοπρεπεια και δεν ειμαστε ζητιανοι. Φθηνο ρευμα θελουμε να εχουμε οπως και οι επιχειρησεις και τα εργοστασια για να μπορουν να ειναι βιωσιμα και να παρεχουν προιοντα σε χαμηλη τιμη. Αναμασατε την καραμελα οτι με την εκμεταλλευση του λιγνιτη πληρωνουμε προστιμα. Και αν δεν τα πληρωσουμε θα μας κανουνε ντα? Αρκετα εχουμε δωσει και δινουμε στους τοκογλυφους. Και αποβαλλετε επιτελους αυτην την δεισιδαιμονια με την κλιματικη αλλαγη. Το να ανεβαινει η μεση θερμοκρασια ενα η δυο βαθμους αφενος δεν συνιστα κλιματικη αλλαγη και αφετερου δεν οφειλεται στις εκπομπες CO2 αλλα στο οτι μετατοπιζεται ο αξονας της γης απο τις πυρηνικες δοκιμες. Οι ΑΠΕ ειναι γενικως μια μεγαλη απατη, παραγουν πανακριβο ρευμα δεν προσφερουν τιποτα στην ενεργειακη αυταρκεια, και καταστρεφουν κιολας αισθητικα τα βουνα και τους αγρους μας. Εαν θελετε να κανετε κατι ωφελιμο για τον λαο κυριε μητσοτακη ακυρωστε τα σχεδια για την απολιγνιτοποιηση, κρατικοποιηστε ολες τις μοναδες παραγωγης ρευματος (αποζημιωνοντας τους ιδιοκτητες στην χρηματιστηριακη αξια) και ακυρωστε ασφαλως και τα σχεδια πωλησης του ΔΕΔΔΗΕ στην CVC (η οποια μονο την ακροπολη δεν εχει αγορασει εδω). Επανιδρυστε την ΔΕΗ αυτη την φορα σε υγιεις βασεις χωρις κομματοσκυλα, αργομισθους και κηφηνες συνδικαλιστες. Μια ΔΕΗ που θα παρεχει φθηνη ενεργεια σε νοικοκυρια και επιχειρησεις αλλα θα αποτελει συναμα οχημα αναπτυξης της οικονομιας και απασχολησης νεων επιστημονων τεχνιτων και εργατων.\nΤι σημαίνει "απεξάρτηση από ορυκτά καύσιμα της ελληνικής ναυτιλίας" ? Πανιά και κουπιά ?\nΕίναι εντυπωσιακό πως και οι 6 "πρωτοβουλίες" είναι εξόχως αντιαναπτυξιακές καθώς θα εκτινάξουν περαιτέρω το κόστος της ενέργειας (και των... ψαριών σύμφωνα με την 5η). Και χωρίς φτηνή ενέργεια, καμιά ανάπτυξη δε γίνεται.\nΉρθε η ώρα να πάρουμε τα «Untrodden Mountains» !


The bar L.A.B. SKG. Ένα απόγευμα γεμάτο τύρφη και καλό ουίσκι στη Θεσσαλονίκη – Travel and Whisky\nΑρχική Σελίδα » Whisky Bar » The bar L.A.B. SKG. Ένα απόγευμα γεμάτο τύρφη και καλό ουίσκι στη Θεσσαλονίκη\nThe bar L.A.B. SKG. Ένα απόγευμα γεμάτο τύρφη και καλό ουίσκι στη Θεσσαλονίκη\nΈχοντας ζήσει αρκετά χρόνια στη βόρεια Ελλάδα μπορώ να επιβεβαιώσω ότι η Θεσσαλονίκη πάντα αποτελούσε, ένα σταθερό σημείο αναφοράς για τη διασκέδαση στη χώρα μας. Εντυπωσιακοί χώροι με ιδιαίτερη αισθητική αλλά και με πολυπολιτισμική κουλτούρα, βρίσκονται διασκορπισμένοι στη πόλη και υπόσχονται αξέχαστα βράδια στους λάτρεις της ποιοτικής διασκέδασης. Αδιαμφησβήτητα, μια από τις ομορφότερες πόλης της Ευρώπης που έτσι απλά και γενναιόδωρα, θα σας χαρίσει τις καλύτερες στιγμές της.\nΣίγουρα θα έχετε δει αναρίθμητες φωτογραφίες, αλλά η αίσθηση που σου βγάζει όταν βρίσκεσαι εκεί δύσκολα περιγράφεται με λέξεις.\nΔεν είναι τυχαίο που την ακολουθεί η φήμη της ερωτικής πόλης. Έρωτας λοιπόν και αν όχι με τη πρώτη ματιά σίγουρα με τη δεύτερη.\nΠαραφράζοντας τη γνωστή ρήση του François Cadet από το μπαλκόνι των θεών “Εάν όλοι είχαμε τον έρωτα (και το ουίσκι να προσθέσω εγώ) στο μυαλό ο θάνατος θα ήταν μακριά”.\nΕίχα τη τύχη να βρεθώ στην όμορφη Θεσσαλονίκη το Σαββατοκύριακο που μας πέρασε και δεν έχω κανένα πρόβλημα να παραδεχτώ ότι ήμουν και εγώ ένας από αυτούς που πίστεψαν ότι μετά άδοξο τέλος του ‘’Ναού του ουίσκι’’ ή αλλιώς κατά κόσμο Spite the whisky bar, η όμορφη Nύμφη του Θερμαϊκού, έχασε λίγο από τη λάμψη της…\nΓια το The bar L.A.B. SKG στη γωνία των οδών Νικολάου Πλαστήρα και Μυστακίδου 2 στη Καλαμαριά, είχα ακούσει πολλά, όμως ποτέ δεν είχα καταφέρει να το επισκεφτώ. Ομολογώ ότι ήμουν λίγο μπερδεμένος μιας και είχα ρίξει μερικές κλεφτές ματιές στο ίντερνετ και είχα δει κάποια άρθρα που έλεγαν χαρακτηριστικά: ‘’Ο προσανατολισμός τους είναι εμφανώς το ρούμι και η Tiki κουλτούρα’’ , ‘’To Τhe Lab Bar, δεν εστιάζει στο ουίσκι, δείχνει όμως ιδιαίτερη αδυναμία στο ρούμι’’.\nO κόσμος το γνωρίζει σαν ενα μπαρ “εργαστήριο” με προσεκτικά επιλεγμένο καφέ και λίστα κρασιών. Κοκτέηλ με fancy διάθεση και αποστάγματα που θα καθηλώσουν ακόμα και τον πιο απαιτητικό επισκέπτη.\nΔεν λέω καλά όλα αυτά, αλλά εγώ, χρόνια τώρα, έχω ορκιστεί πίστη στο Βασιλιά των αποσταγμάτων που δεν είναι άλλος από το ουίσκι.\nΚαι ερωτώ: είναι δυνατόν η ομάδα του Spinte “the whisky bar” να δημιουργήσει ένα Bar που να μην βρίσκεται το ουίσκι στο θρόνο που του αρμόζει;\nΗ ερώτηση προφανώς και είναι ρητορική αφού πίσω από το συγκριμένο εγχείρημα βρίσκεται ένας από τους πιο ρομαντικούς και πιστούς φίλους του ουίσκι στη Ελλάδα. Ο Νίκος Χατζηανδρέας, που η διαδρομή του στο χώρο του ουίσκι είναι αξιοζήλευτη, φρόντισε να μεταφερθεί όλος ο θησαυρός του Spinte “the whisky bar” σε αυτή την όμορφη γωνιά της Καλαμαριάς και να είναι διαθέσιμος, σε όλους εμάς, τους κοινούς θνητούς, που ψάχνουμε το καλό ουίσκι όπως ο Ιντιάνα Τζόουνς το Άγιο Δισκοπότηρο στη Τελευταία Σταυροφορία.\nΟ Χρήστος και η Έλενα\nΜε το που μπαίνεις στο The bar L.A.B. σίγουρα δεν αντικρίζεις ένα παραδοσιακό whisky bar, αλλά όταν η οικειότητα συνδυάζεται με τη προσοχή στη λεπτομέρεια, το δροσερό ύφος του μαγαζιού, την πολύ ισορροπημένη τεχνική και την έξω καρδιά διάθεση, το αποτέλεσμα είναι θεαματικό. Η λίστα των spirits του είναι εντυπωσιακά μεγάλη και ενημερωμένη, τα συνοδευτικά των ποτών του, άριστης ποιότητας και το service του, απλά υποδειγματικό. Όταν επισκεφτήκαμε το L.A.B γνωρίσαμε το Χρήστο και την Έλενα και πραγματικά μέσα από αυτό το άρθρο θέλω να τους ευχαριστήσω για την υπομονή τους…\nTip: Ακόμα δεν υπάρχει ξεχωριστός κατάλογος ουίσκι αλλά όπως πληροφορηθήκαμε, δεν θα αργήσει να ετοιμαστεί. Για αυτό μην διστάσετε να ρωτήσετε για τις ιδιαίτερες εμφιαλώσεις. Είμαι σίγουρος ότι θα εκπλαγείτε ευχάριστα αν κάνετε μια βόλτα στο χώρο και ανακαλύψετε το θησαυρό που βρίσκεται καλά κρυμμένος, κυριολεκτικά πίσω απ’ τα σίδερα, στο κάτω όροφο.\nΜε το θερμόμετρο να δείχνει 38 βαθμούς κελσίου ξεκινήσαμε μια ‘’γευστική συμφωνία’’ με τίτλο: Ω, Τύρφη αγαπημένη. Να σε συγκρίνω με μια καλοκαιρινή ημέρα;\nΗ οποία έμελλε να διακοπεί βιαίως σε τρείς πράξεις λόγω ανωτέρω συνθηκών και περιστάσεων.\nΠράξη πρώτη (intro): το Στανταράκι\nΌταν βρίσκεσαι λίγα μόλις μέτρα από τη θάλασσά τί καλύτερο από ένα Old school Bowmore 12 ετών;\nΚαι μόνο οι γλάροι στη φιάλη σε προϊδεάζουν ότι έχεις κάνει τη σωστή επιλογή. Σωστά Δημήτρη;\nΈνα εξαιρετικά καλοφτιαγμένο Islay Whisky, παλιωμένο σε ex-Bourbon βαρέλια και πιθανότατα να έχουν χρησιμοποιηθεί και κάποια ex-Sherry, που κατά την ταπεινή μου άποψη είναι ιδανικό για όλες τις ώρες της μέρας. Είτε είσαι έμπειρος γευσιγνώστης είτε τώρα κάνεις το πρώτα σου βήματα στο μαγικό κόσμο του ουίσκι η συγκεκριμένη εμφιάλωση, σίγουρα κάτι έχει να σου δώσει.\nΑπίστευτα ισορροπημένο στη μύτη, με τη τύρφη να συνυπάρχει αρμονικά με το μέλι και λεπτές νότες εσπεριδοειδών να κάνουν αισθητή τη παρουσία τους, ενώ δεν υπολείπεται το βοτανικό υπόστρωμα.\nΣτην απλότητα φαίνεται το μεγαλείο του Bowmore. Χωρίς έντονα και θορυβώδη χαρακτηριστικά στη παλέτα, βρίσκουμε στοιχεία βανίλιας και λεμονιού μαζί με καπνό, τροπικά φρούτα και μια ανεπαίσθητη θαλασσινή αύρα.\nΗ επίγευση του είναι μεταξένια και με ικανοποιητική διάρκεια, χωρίς να απουσιάζει η αίσθηση του καπνού σφιχτά αγκαλιασμένη με το μέλι και ίσως μια υπόνοια από μαύρο πιπέρι συμπληρώνουν αυτό το all time classic.\nΑν δεν την έχετε δοκιμάσει μέχρι τώρα τη συγκεκριμένη εμφιάλωση, τότε σας τη προτείνω ανεπιφύλακτα.\nΠράξη δεύτερη: O άγνωστός Χ\nLaphroaig 11 Years\nΠαλαιωμένο αρχικά σε ex-bourbon βαρέλια, μετά τοποθετήθηκε σε quarter casks και στο τέλος αναπαύτηκε σε ex-oloroso sherry casks πριν εμφιαλωθεί στους 48% abv. Το επιμελήθηκε προσωπικά ο Distillery manager του Laphroaig, John Campbell και διατέθηκε αποκλειστικά στο αεροδρόμιο Schiphol του Άμστερνταμ. Φημολογείται ότι κυκλοφόρησαν μόλις 1400 φιάλες κάτι που το κάνει εξαιρετικά σπάνιο.\nΌπως και με όλα τα Laphroaig ή θα το λατρέψεις ή θα το αντιπαθήσεις, σίγουρα όμως για να έχεις γνώμη θα πρέπει να το δοκιμάσεις. Νομίζω ότι είναι αρκετά κοντά στο Triple Wood στη γεύση που μπορώ με σιγουριά να πω, ότι δεν είναι η αγαπημένη μου έκφανση του κατά τα άλλα αγαπημένου αποστακτηρίου. Καλύτερα όμως να αναδεικνύουμε τα πλεονεκτήματα παρά να αναλωνόμαστε με τις ατέλειες.\nΌμορφη, γλυκιά μύτη. Συναντάμε το κλασικό ιώδιο του Laphroaig μαζί με γήινα στοιχεία. Τα τυρφώδη αρώματα, δεν αργούν να κάνουν αισθητή τη παρουσία τους. Το πολύ όμορφο πάζλ έρχονται να το συμπληρώσουν η βανίλια και λίγο δέρμα. Νομίζω πως εδώ βρίσκουμε και το δυνατό σημείο της συγκεκριμένης εμφιάλωσης. Αφιερώστε λίγο χρόνο στη μύτη και μην βιαστείτε να το δοκιμάσετε.\nΣτο στόμα είναι ήπιο και άγριο μαζί, αλάτι και πολλά μπαχαρικά με την επιρροή των βαρελιών να φαίνεται ξεκάθαρα. Τύρφη, κόκκινα φρούτα, καραμέλα και ξηροί καρποί δένουν αρμονικά με έναν ελαφρύ υπαινιγμό κουβερτούρας και espresso\nΗ επίγευση είναι κάτι παραπάνω από μέτρια, μπαχαρώδης, με τον ψημμένο espresso και την bitter σοκολάτα να παραβγαίνουν σε έναν αγώνα γεύσης χωρίς νικητή.\nΤρίτη και τελευταία πράξη (finale): H ευχάριστη έκπληξη. Πόσο λίγο κρατάει η ευτυχία…\n10.96: A beachcomber’s bounty\n10.96: A beachcomber’s bounty από Scotch Malt Whisky Society (61,5%)\nΗ ικανότητα που έχει ένα ουίσκι να σταματά το μυαλό να σκέφτεται και να το τροφοδοτεί με εικόνες είναι μοναδική…\nΜε τη πρώτη γουλιά μου ήρθε στο μυαλό μου η εικόνα “Ο Δάντης και η Βεατρίκη ατενίζουν τους Ουρανούς”, από την εικονογράφηση του Gustave Doré για τη Θεία Κωμωδία. Φως!!!\nΧωρίς υπερβολή, αυτός ό νεαρός, δύστροπος, έρωτας, όπως σωστά τον χαρακτήρισε ο Αλέξανδρος, αιχμαλώτισε για αρκετά λεπτά τις αισθήσεις μου.\n9 ετών Bunnahabhain Islay Malt δοσμένο αριστοτεχνικά από έναν από τους αγαπημένους μου ανεξάρτητους εμφιαλωτές!\nΦρέσκια, δοτική, τυρφώδης μύτη, πιπεράτη, γεμάτη μπαχαρικά και γλυκός νωπός καπνός στριφτού τσιγάρου. Ελαφρύ ιώδιο συνυπάρχει μαζί με μέλι και βανίλια. Έντονος νεανικός χαρακτήρας και ένα μεθυστικό άρωμα που βροντοφωνάζει από χιλιόμετρα την καταγωγή του.\nΣτο στόμα, βανίλια, μέλι και πράσινο μήλο χορεύουν, νησιωτικές παραδοσιακές μελωδίες του παγωμένου βορρά, στον ουρανίσκο σου!\nΗ επίγευση του μακρά, γεμάτη αλάτι, βότανα, καπνό, και γλυκά μπαχάρια.\nΜια απρόσμενη, ευχάριστη έκπληξη που για ακόμα μια φορά έρχεται να επιβεβαιώσει το γεγονός ότι το καλό ουίσκι δεν έχει ηλικία. Δεν ξέρω τι ήταν αυτό που με αιχμαλώτισε σε αυτό το Dram αλλά η σπίθα του σε συνδυασμό με τον έντονο χαρακτήρα του, θα μου μείνουν πραγματικά αξέχαστα.\nΜες το κατακαλόκαιρο με ουίσκι που αγαπώ… αξία ανεκτίμητη!!!\nΤο The bar L.A.B. SKG βρίσκεται εδώ, ορθώνει επιβλητικά το ανάστημά του και αποδεικνύει περίτρανα ότι υπάρχει ζωή μετά το Spinte. Οι whisky lovers στη βόρεια Ελλάδα έχουν πλέον ένα νέο στέκι.\nΈνα μέρος που σέβεται απόλυτα το ουίσκι και αντανακλά την αγάπη του Νίκου Χατζηανδρεα και του Αλέξανδρου Σουρμπάντη, γνωστού whisky preacher, για το απόσταγμα.\nΔεν έχετε λοιπόν παρά να πραγματοποιήσετε μια επίσκεψη και να διαπιστώσετε και εσείς ότι ο Βασιλιάς των αποσταγμάτων ζει και βασιλεύει!!\nΦεύγω με τις καλύτερες εντυπώσεις, έχοντας εμπλουτίσει τη γευστική μου παλέτα με μοναδικές γεύσεις και τη ψυχή μου με όμορφες αναμνήσεις!\nΑντίο καλοί μου φίλοι και σας ευχαριστώ μέσα από τη καρδία μου για τις μοναδικές στιγμές που έζησα στο The bar L.A.B. SKG.\nΥπόσχομαι να επιστέψω σύντομα και με περισσότερη ώρα στη διάθεσή μου!!


Γιάννης Βασιλείου: Τί τον ενέπνευσε και έγραψε το σουξέ "Καμπριολέ";\nΟ Γιάννης Βασιλείου αποκάλυψε σε συνέντευξη που έδωσε στην εφημερίδα Espresso πώς έγραψε το μεγάλο σουξέ “Καμπριολέ”.\nΣτην Αμερική είχα δέκα αυτοκίνητα και τα πάρκαρα στη σειρά! Αγαπημένο μου ήταν ένα χρυσό καμπριολέ μάρκας Ford. Το τραγούδι όμως γράφτηκε στην Ελλάδα όταν, τρώγοντας σε ένα μαγαζί της Λ. Αλεξάνδρας, είδα ξαφνικά να περνά μπροστά από τα μάτια μου ένα μοβ καμπριολέ, το μοναδικό που κυκλοφορούσε τότε στην Αθήνα, και κάθισα και έγραψα τους στίχους και τη μουσική! Αρχικά ήταν νησιώτικο και μετά το άλλαξα και το έκανα τσιφτετέλι και το κομμάτι απογειώθηκε.


Νέο προωθητικό μήνυμα της εκστρατείας\nΤετάρτη, 10 Φεβρουαρίου 2010 17:25\nΜια νέα αφίσα, που επιμελήθηκε ο Ανδρέας Βοσινάκης από τον Ο.Φ.Α, είναι διαθέσιμη από σήμερα. Η αφίσα δημιουργήθηκε με αφορμή την επερχόμενη εορτή του Αγ. Βαλεντίνου αλλά είναι πάντα επίκαιρη. Την αφίσα μπορεί να προωθήσει οποιοσδήποτε ενδιαφέρεται να προωθήσει την εκστρατεία.\nΝέο λογότυπο του darksky.gr\nΤρίτη, 10 Νοεμβρίου 2009 14:54\nΑπό σήμερα 10 Νοεμβρίου 2009 το darksky.gr έχει καινούριο λογότυπο. Το λογότυπο επιμελήθηκε ο Ανδρέας Βοσινάκης, γραφίστας και μέλος του Ομίλου Φίλων Αστρονομίας. Ευχαριστούμε πολύ τον Ανδρέα για την ευγενική προσφορά του. Σύντομα, ο σχεδιασμός του website θα τροποποιηθεί για να συμπληρώσει το νέο λογότυπο.\nΑν θέλετε να βάλετε ένα banner προς το darksky.gr μπορείτε να βρείτε παρακάτω λογότυπα σε ικανή ανάλυση.\nΚανονικό λογότυπο darksky.gr\nΜακρόστενο λογότυπο darksky.gr\nΆρθρο: Το τεχνητό φως βλάπτει σοβαρά την υγεία\nΤρίτη, 27 Οκτωβρίου 2009 10:37\nΑρχίζει το Great World Wide Star Count για το 2009\nΠέμπτη, 08 Οκτωβρίου 2009 14:57\nΣτις 9 Οκτωβρίου αρχίζει για φέτος η καταμέτρηση της φωτορύπανσης μέσω του προγράμματος Great World Wide Star Count η οποία και θα διαρκέσει έως τις 23 Οκτωβρίου. Περισσότερες πληροφορίες στην σελίδα του προγράμματος:\nΥποστηρίζουμε την IDA\nΠαρουσίαση στο 6ο Πανελλήνιο Συνέδριο Ερασιτεχνικής Αστρονομίας\nΤο darksky.gr στο 9ο συνέδριο της ΕΛΑΣΕΤ


Ζακετα Russell Athletic Division Zip Through Hoody Μπορντω (s) - Sportswear-ανδρας-ενδυση (PL2.138093338)\nΑρχική > Αθλητικά είδη > Jackets > ΖΑΚΕΤΑ RUSSELL ATHLETIC DIVISION ZIP THROUGH HOODY ΜΠΟΡΝΤΩ (S)\nΖΑΚΕΤΑ RUSSELL ATHLETIC DIVISION ZIP THROUGH HOODY ΜΠΟΡΝΤΩ (S)\nΖακέτα με κουκούλα από την Russell Athletic, ιδανική για μια casual εμφάνιση. Με σύνθεση από απαλές ίνες βαμβακιού και πολυεστέρα, προσφέρει άνετη εφαρμογή. Διαθέτει κουκούλα με κορδόνι, τσέπες καγκουρό καθώς και λάστιχα στις μανσέτες και την μέση. Ξεχωρίζει η ανάγλυφη στάμπα Russell Athl. Στο στήθος αριστερά.\nΕίδος>Ζακέτα με κουκούλα\nΥλικό κατασκευής>65% Βαμβάκι - 40% Πολυεστέρας\nΧρώμα>Μπορντώ / Κοραλί / Γκρι\nΧρώμα Ανθρακί Ασημί Βεραμάν Βυσσινί Γαλάζιο Γκρι Εκρού Θαλασσί Κίτρινο Κόκκινο Λαδί Λευκό Μαύρο Μπλε Μπορντό Μωβ Πορτοκαλί Πράσινο Ροζ Σιέλ Τιρκουάζ Χακί\nΖΑΚΕΤΑ RUSSELL ATHLETIC DIVISION ZIP THROUGH HOODY ΜΠΟΡΝΤΩ (S) (PL2.138093338)\n• Είδος>Ζακέτα με κουκούλα\n• Υλικό κατασκευής>65% Βαμβάκι - 40% Πολυεστέρας\n• Τσέπες καγκουρό\n• Χρώμα>Μπορντώ / Κοραλί / Γκρι\nΖΑΚΕΤΑ RUSSELL ATHLETIC DIVISION ZIP THROUGH HOODY ΜΠΟΡΝΤΩ (S) PL2.138093338 PL2.138093338 RUSSELL ATHLETIC RUSSELL ATHLETIC SPORTSWEAR-ΑΝΔΡΑΣ-ΕΝΔΥΣΗ Κατηγορία: SPORTSWEAR-ΑΝΔΡΑΣ-ΕΝΔΥΣΗ •RUSSELL ATHLETIC στην κατηγορία SPORTSWEAR-ΑΝΔΡΑΣ-ΕΝΔΥΣΗ Ζακέτα με κουκούλα από την Russell Athletic, ιδανική για μια casual εμφάνιση. Με σύνθεση από απαλές ίνες βαμβακιού και πολυεστέρα, προσφέρει άνετη εφαρμογή. Διαθέτει κουκούλα με κορδόνι, τσέπες καγκουρό καθώς και λάστιχα στις μανσέτες και την μέση. Ξεχωρίζει η ανάγλυφη στάμπα Russell Athl. Στο στήθος αριστερά. Από την ίδρυσή της το 1902, η Russell θεωρεί ως μια από τις πιο βασικές αρχές της, τη διατήρηση της ποιότητας των προϊόντων της στο πιο υψηλό επίπεδο. Βασιζόμενη στη μακρά ιστορία της με εμπειρία πάνω από 100 χρόνια, η Russell είναι ένας εκ των παγκοσμίων ηγετών στη βιομηχανία αθλητικών ειδών. • Είδος>Ζακέτα με κουκούλα• Προτεινόμενα αθλήματα>Sportswear• Υλικό κατασκευής>65% Βαμβάκι - 40% Πολυεστέρας• Λοιπά χαρακτηριστικά>• Κανονική γραμμή• Full Zip• Κουκούλα με κορδόνι• Τσέπες καγκουρό• Λάστιχα στην μέση και τις μανσέτες• Χρώμα>Μπορντώ / Κοραλί / Γκρι Τα προϊόντα των κατηγοριών Αθλητικά, Βρεφικά - Παιδικά πωλούνται από την εταιρεία Electronic Shopping Greece ΑΕ σε συνεργασία με το site Plus4u.gr. Η υποστήριξη μετά την πώληση και οι εγγυήσεις των προϊόντων αυτών παρέχονται από την ίδια εταιρεία μέσα από το site www.plus4u.gr και το τηλεφωνικό κέντρο 211 2000 700. Μπορείτε να συνδυάσετε τα προϊόντα αυτά με τα υπόλοιπα προϊόντα του e-shop.gr και να τα παραλάβετε μαζί ώστε να μειώσετε τα έξοδα αποστολής. Μπορείτε επίσης να παραλάβετε από οποιοδήποτε eshop point με μηδενικά έξοδα αποστολής ανεξαρτήτως ύψους παραγγελίας! ΖΑΚΕΤΑ RUSSELL ATHLETIC DIVISION ZIP THROUGH HOODY ΜΠΟΡΝΤΩ (S)


Άγιος Ιωάννης ο Πρόδρομος και Βαπτιστής - News365.eu\nHome Κοινωνικά Άγιος Ιωάννης ο Πρόδρομος και Βαπτιστής\non: Ιανουάριος 07, 2016 In: ΚοινωνικάTags: No Comments\nEπικαλούμενος και Ιωάννης ο Πρόδρομος είναι άγιος και προφήτης του Χριστιανισμού. Ήταν σύγχρονος του Ιησού Χριστού και θεωρείται ότι με την διδασκαλία του προετοίμασε τον κόσμο να υποδεχθεί τον Μεσσία Ιησού, εξ ου και ο χαρακτηρισμός “Πρόδρομος”, γράφει το ekriti.gr\nΟ Ιωάννης (εξελληνισμένος τύπος του εβραϊκού ονόματος Γιοχανάν, που σημαίνει «παρά Θεώ εύρον χάριν») γεννήθηκε με θαυμαστό τρόπο από τον ιερέα Ζαχαρία και τη γηραιά Ελισάβετ. Ήταν συγγενής του Ιησού Χριστού από την πλευρά της μητέρας του και έξι μόλις μήνες μεγαλύτερός του. Έζησε ασκητικό βίο στην έρημο και δεν δίστασε να ελέγξει απερίφραστα και κατά πρόσωπο την αδικία και την ηθική υπόσταση των ανθρώπων της εποχής του. Αυτό έγινε αιτία να συλληφθεί και να φυλακισθεί από τον τοπάρχη της Ιουδαίας Ηρώδη Αντύπα, που συζούσε παράνομα με την Ηρωδιάδα, σύζυγο του αδελφού του Ηρώδη Φιλίππου.\nΤι πρέπει να προσέξετε στις εκπτώσεις που αρχίζουν τη Δευτέρα για να βγείτε κερδισμένοι\nΟ εορτασμός των Θεοφανίων στον Δήμο Πλατανιά – Εφημεριδάκι


«Ρόουζ» με τη Ζωή Λάσκαρη - Newpost.gr\nΔημοσίευση 12 Δεκεμβρίου 2011, 13:43 / Ανανεώθηκε 27 Ιουνίου 2013, 14:44\n«Ρόουζ» με τη Ζωή Λάσκαρη\n«Αν έχεις ζήσεις τον πόλεμο και έχεις επιζήσει, σίγουρα δεν θα καταλάβαινες τι χρειάζεται η δημόσια εικόνα...» Ρόουζ.\nΗ Ρόουζ του Μ. Σέρμαν είναι μια γυναίκα που ψάχνει τη θέση της μέσα στην οικογένεια, στο μέρος που μεγαλώνει και ζει, στον έρωτα και τις σχέσεις της. Απογοητεύεται και πεισμώνει, θλίβεται αλλά αγωνίζεται, ερωτεύεται ή συμβιβάζεται και μιλά με το γέλιο ή τις σιωπές της.\n«Η Ρόουζ δεν είναι μόνο μια γυναίκα του Ολοκαυτώματος. Είναι επίσης η προσωποποίηση του αγώνα όλων των γυναικών, της νοικοκυράς, της εργαζόμενης, της συζύγου και της μητέρας, που στο ρου της Ιστορίας διεκδικούν τον ρόλο που τους αξίζει. Από την πρώτη στιγμή κιόλας που πήρα στα χέρια μου το έργο του Martin Sherman χάθηκαν στο σκοτάδι όλες οι υπόλοιπες υποψήφιες που μου έκλειναν θελκτικά το μάτι» σημειώνει η Ζωή Λάσκαρη για την ηρωίδα που υποδύεται φέτος στη «Θεατρική Σκηνή ΖΩΗ ΛΑΣΚΑΡΗ».\nΗ πρωταγωνίστρια δηλώνει για το σκηνοθέτη:\n«Μετά από τον Βουτσινά, τον Κακογιάννη, τον Βολανάκη, η επιλογή του Άντολφ Σαπίρο ήταν ένα φυσικό επακόλουθο. Έχει σκηνοθετήσει τις σπουδαιότερες παραστάσεις μεγάλων κλασικών συγγραφέων όπως ο Τσέχωφ, ο Ίψεν, ο Μπρεχτ, ο Άλμπι και ο Κλάιστ κι έχει διδάξει θέατρο στα τμήματα υποκριτικής των μεγαλύτερων πανεπιστημίων της Ευρώπης με επαίνους και βραβεία. Θέλω να πω με όλα αυτά πως πάνω απ όλα είναι δάσκαλος. Και η πρόκληση μπροστά στη Ρόουζ ήταν τεράστια. Δεν πρόκειται απλά για μία ερμηνεία. Πρόκειται για ένα ρόλο - σύμβολο που χρειάζεται εξονυχιστική μελέτη και ο Αντολφ Σαπίρο είναι αυτός που θα αποσυμβολίσει την ηρωίδα».\nΟι παραστάσεις θα ξεκινήσουν το Σάββατο 10 Δεκεμβρίου 2011\nΗμέρες και ώρες παραστάσεων: Σάββατο 21.15 και Κυριακή 18.15\nΘΕΑΤΡΙΚΗ ΣΚΗΝΗ «ΖΩΗ ΛΑΣΚΑΡΗ»\nΚαστοριάς 34-36, Βοτανικός ΤΗΛ: 210-3477878\nΓενική είσοδος 18 ΕΥΡΩ\nΦοιτητικό: 15 ΕΥΡΩ\nΟμαδικό: 10 ΕΥΡΩ\nΜετάφραση: Μιμή Ντενίση, Σκηνοθεσία: Adolf Shapiro, Σκηνικά: Μιχάλης Σδούγκος, Φωτισμοί: Κατερίνα Μαραγκουδάκη\nΤζιχάντ και λογοτεχνία: Τα 10 καλύτερα βιβλία\nO Ερωτόκριτος του Δημήτρη Μαραμή στο Ωδείο της Πάτρας\n«Ψέμα στο ψέμα» με Φιλιππίδη και Χαϊκάλη


Πολ Τόμσεν: Για ποιους λόγους θα πληγεί η ελληνική οικονομία – News.gr\nΠολ Τόμσεν: Για ποιους λόγους θα πληγεί η ελληνική οικονομία\nΙσχυρό το πακέτο μέτρων της ΕΕ για την αντιμετώπιση της κρίσης\nΣχετικά με το θέμα των κορονο-ομολόγων, ο κ. Τόμσεν είπε ότι το Ταμείο δεν έχει πάρει θέση, σημειώνοντας ότι δεν μπορεί να γνωρίζει σήμερα την έκταση της αύξησης του χρέους.\nΑπαντώντας σε ερώτηση σχετικά με την πρόβλεψη του ΔΝΤ ότι η Ελλάδα θα έχει μεγαλύτερη ύφεση φέτος από άλλες χώρες της Ευρωζώνης, ο Τόμσεν, αφού σημείωσε ότι η χώρα είχε αρχίσει να βλέπει πριν την κρίση τους καρπούς της προσαρμογής της και να έχει μία αναπτυξιακή δυναμική, πρόσθεσε ότι θα πληγεί πολύ για τους εξής λόγους. Πρώτον, επειδή η ελληνική οικονομία εξαρτάται πολύ από τον τουρισμό, αλλά και τη ναυτιλία και τις μεταφορές, που πλήττονται ιδιαίτερα από την κρίση του κοροναϊού. Δεύτερον, επειδή έχει, όπως και οι άλλες χώρες της Νότιας Ευρώπης, μεγάλο αριθμό μικρών οικογενειακών επιχειρήσεων. Τρίτον, επειδή έχει περιορισμένο χώρο, παρά την πρόοδο που υπήρξε, και οι ελληνικές τράπεζες εξακολουθούν να έχουν υψηλό ποσοστό «κόκκινων» δανείων και συνεπώς θα δυσκολευθούν να στηρίξουν την ανάκαμψη της οικονομίας.


Με τον Πέτρας Γεράσιμο συλλειτούργησε ο Επισκ. Απαμείας - ΒΗΜΑ ΟΡΘΟΔΟΞΙΑΣ\nΜε τον Πέτρας Γεράσιμο συλλειτούργησε ο Επισκ. Απαμείας\nΤον Θείο Λόγο κήρυξε ο Θεοφιλέστατος, ο οποίος ευχαρίστησε τον Σεβασμ. Μητροπολίτη κ. Γεράσιμο για την αδελφική αγάπη και την φιλοξενία στον μεγαλόπρεπο και περικαλλή Ιερό Ναό που είναι αφιερωμένος στην Κοίμηση της Θεοτόκου.\nΟ Θεοφιλ. Επίσκοπος Απαμείας κ. Παΐσιος ανεφέρθη στο πάνσεπτο πρόσωπο της Μητέρας όλων των Χριστιανών με τους ποικίλους χαρακτηρισμούς από τόπο σε τόπο, της Παναγίας μας, την οποία η Εκκλησία μας τιμά όλο τον μήνα Αύγουστο. Η δημοφιλέστερη Εορτή στον ετήσιο εκκλησιαστικό κύκλο μετά το Πάσχα και τα Χριστούγεννα είναι η Εορτή της Κοιμήσεως της Θεοτόκου.\n«Η Παναγία είναι ο πρώτος άνθρωπος που ανασταίνεται και αναλαμβάνεται στους ουρανούς για να συναντήσει τον Υιόν Της, γι᾽ αυτό και ο ευλογημένος λαός αποκαλεί την Εορτή της Κοιμήσεως της Θεοτόκου, Πάσχα του καλοκαιριού. Είναι η υπέρτατη ανθρώπινη ομορφιά, όχι όμως αυτή που ο κόσμος ταυτίζει με την όμορφη, αλλά ψεύτικη και εφήμερη σωματική εμφάνιση, την υγεία και την ευρωστία. Το κάλλος Της είναι εσωτερικό και πνευματικό. Μας διδάσκει ότι ομορφιά είναι να έχει κανείς τα ώτα της ψυχής του αφιερωμένα στο Θεό. Ακούει τον Λόγο του Θεού και παραμένει πιστή σε Αυτόν. Οι πνευματικοί Της οφθαλμοί ατενίζουν το εσωτερικό κάλλος που προέρχεται από την άσκηση, την παρθενία, την εγκράτεια, αρετές που οδηγούν τελικά στην όραση του Θεού», είναι ένα χαρακτηριστικό απόσπασμα της ομιλίας του.\nΟ Σεβασμ. Μητροπολίτης κ. Γεράσιμος ευχαρίστησε τον Θεοφιλέστατο κ. Παΐσιο που απεδέχθη την πρόσκλησή του να μετάσχει της Κυριακάτικης Θείας Λειτουργίας, λίγες ημέρες πριν από την μεγάλη Θεομητορική Εορτή της Κοιμήσεως της Θεοτόκου και του ευχήθηκε επί τη συμπληρώσει ενός χρόνου από την εκλογή του, να είναι άξιος, υγιής, να αρχιερατεύει για πολλά χρόνια και να ορθοτομεί τον Λόγο της Αληθείας.\nΕτικέτες: ΕΠΙΣΚΟΠΟΣ ΑΠΑΜΕΙΑΣ ΠΑΪΣΙΟΣΠΕΤΡΑΣ ΓΕΡΑΣΙΜΟΣσυλλείτουργο\nΟ Βεροίας Παντελεήμων στην Παναγία Σουμελά και το μήνυμα για τους Ποντίους


Tα καλύτερα σημεία στην πόλη για να φας λουκουμάδες! - BORO από την ΑΝΝΑ ΔΡΟΥΖΑ - boro.gr\nΑρχική / Πολιτισμός / City life / Tα καλύτερα σημεία στην πόλη για να φας λουκουμάδες!\nTα καλύτερα σημεία στην πόλη για να φας λουκουμάδες!\nΑν ψάχνεις γεύσεις που γλύκαιναν τους Αθηναίους εδώ κι εκατό χρόνια, θα σταματήσεις στους λουκουμάδες. Μπορείς μάλιστα να τους φας σε μαγαζιά που υπήρχαν από την εποχή που τους απολάμβαναν οι παππούδες μας και με την ίδια συνταγή! Τα λουκουματζίδικα ποτέ δεν πέθαναν σ΄ αυτή την πόλη, απλά τώρα ζουν μια δεύτερη νιότη. Τα παλιά ανανεώνονται και νέα ξεφυτρώνουν παντού, προσφέροντας όχι μόνο τους κλασικούς λουκουμάδες αλλά κι ένα σωρό άλλες εκδοχές, που έχουν βρει θερμή υποδοχή κυρίως από τις νέες ηλικίες…\nΛουκουμάδες με μέλι και καρύδι, Boulouka\nΤελευταία, όλο και πιο συχνά σε τραβάει η μυρωδιά λουκουμάδων που τηγανίζονται, στους δρόμους της Αθήνας. Απλοί, με πραλίνα, αλμυροί με τυρί, αλλά και αντίστοιχα γλυκά του τηγανιού ξενικής προέλευσης, όπως ισπανικά τσούρος ή γαλλικά μπενιέ εμφανίστηκαν στην πόλη σε νέα γλυκά στέκια. Μετά τη μανία με τα cupcakes και το frozen yogurt το νέο γλυκό trend είναι τόσο παλιό όσο οι παραδοσιακοί λουκουμάδες -απλοί ή ντυμένοι με φαντασία. Σε γλυκαίνουν ζεστά, η τραγανή κρούστα κάνει παιχνίδι με την αφράτη καρδιά τους, είναι το comfort γλυκό του δρόμου. Η γοητεία αρχίζει από τη στιγμή που βλέπεις το χυλό να πέφτει στο καυτό λάδι και να μεταμορφώνεται στη στιγμή! Ένα πιάτο ή κουτάκι στο χέρι ζεστοί λουκουμάδες δεν συγκρίνεται με τίποτα. Τα ιστορικά και χαρακτηριστικά λουκουματζίδικα της πόλης, όπως το Αιγαίον, ο Κτιστάκης και ο Κρίνος, έχουν σταθερό πιστό κοινό όλων των ηλικιών, ωστόσο στο παιχνίδι μπήκαν πλέον και νέοι παίχτες, προτείνοντας και πιο πρωτότυπες ή ευρωπαϊκές εκδοχές του αγαπημένου γλυκίσματος. Ακόμα κι αν είστε πιστοί στην παράδοση αξίζει να κάνετε μια βόλτα και στα νέα μαγαζιά της πόλης που ξεχωρίσαμε. Το καθένα έχει ένα ιδιαίτερο concept, που δίνει μια διαφορετική οπτική. Τολμήστε να δοκιμάσετε κάτι νέο και πείτε μας τη γνώμη σας…\nΣτο ιστορικό λουκουματζίδικο του ημιυπόγειου της Πανεπιστημίου νομίζεις ότι έχει σταματήσει ο χρόνος: έχει γλυκιά παράδοση από το 1926. Για πολλούς, οι λουκουμάδες του είναι οι καλύτεροι της πόλης. Είναι κλασικοί στρογγυλοί με τρύπα στη μέση, τραγανοί εξωτερικά και αφράτοι στο εσωτερικό τους. Περιχύνονται με σιρόπι και πασπαλίζονται κλασικά με ζάχαρη άχνη και κανέλα. Τα τελευταία χρόνια στα γραφικά μαρμάρινα τραπέζια με τις μεταλλικές καρέκλες σερβίρουν και λουκουμάδες με λιωμένη σοκολάτα και τριμμένο καρύδι, ενώ για όσους προτιμούν τις αλμυρές γεύσεις υπάρχει και η εκδοχή με τριμμένο κασέρι. Υπάρχει η δυνατότητα να απολαμβάνετε φρεσκοτηγανισμένους λουκουμάδες και στο σπίτι, αν τους προμηθευτείτε από εδώ και κατεψυγμένους.\n«Αιγαίον, Πανεπιστημίου 46 & Χαριλάου Τρικούπη, τηλ. 210 3814621-2,www.loukoumades-aigaion.gr\nΈνα από τα πιο χαρακτηριστικά σημεία συνάντησης στο κέντρο για πολλές δεκαετίες είναι ο Κρίνος, διάσημος για τους λουκουμάδες του. Το ευρύχωρο κατάστημα της Αιόλου γεμίζει καθημερινά από το πρωί με ανθρώπους κάθε ηλικίας, συχνά επώνυμους. Οι λουκουμάδες του είναι φρέσκοι και τραγανοί και γίνονται με μια ειδική τεχνική με το χέρι, με την κλασική τρύπα στη μέση. Μπορείτε να τους δείτε να τηγανίζονται μπροστά σας, αφού η κουζίνα είναι ανοιχτή. Εκτός από τους παραδοσιακούς που περιχύνονται με μέλι και πασπαλίζονται με κανέλα, μπορείτε να παραγγείλετε και με πραλίνα φουντουκιού ή και με παγωτό. Φημισμένη και η μπουγάτσα του.\nΑπό τους κορυφαίους της πόλης και αυτοί οι χανιώτικοι λουκουμάδες με παράδοση από το 1912, που είναι διαφορετικοί από τους κλασικούς. Είναι μικροί, σφαιρικοί και στεγνοί εξωτερικά, αφού δεν περιχύνονται με μέλι ή σιρόπι. Το μόνο που τους «στολίζει» είναι λίγη κανέλα και σουσάμι. Η έκπληξη έρχεται όταν τους δαγκώνεις και πλημμυρίζει το στόμα σου από το σιρόπι που κρύβουν στο εσωτερικό τους. Γι’ αυτό μπορούν να καταναλωθούν ευχάριστα και κρύοι, ακόμα και την επόμενη ημέρα. Αξίζει τον κόπο να περάσετε μια βόλτα από τη Σωκράτους στην Ομόνοια, θα μας θυμηθείτε!\n«Κτιστάκης», Σωκράτους 59, Ομόνοια, 210 5240891.\nΤα δυτικά προάστια έχουν κι αυτά το αγαπημένο τους λουκουματζίδικο, που διατηρεί απαράλλαχτη τη μικρασιάτικη συνταγή από το 1930. Οι λουκουμάδες σερβίρονται στα μαρμάρινα τραπεζάκια σε δύο εκδοχές με σιρόπι μελιού ή σοκολάτα και είναι ό,τι πρέπει για να σε γλυκάνουν. Αυτό που αξίζει επίσης να δοκιμάσει κανείς εδώ είναι το ρυζόγαλο και οι κρέμες παραγωγής τους, από φρέσκο γάλα που προμηθεύονται από τα Μέγαρα.\n«Λουκουμάδες Μπαλατσούρα», Ιερά Οδός 237, Αιγάλεω, 210 5982806.\nΠριν ενάμισι περίπου χρόνο η Πανόρμου απέκτησε τη δική της γλυκιά γωνιά για λουκουμάδες και όχι μόνο… αφού το Boulouka μεταφράζεται σε Bou-γάτσα, Lou-κουμάδες, Κα-φές! Το χιτ του μαγαζιού βέβαια είναι οι λουκουμάδες με την πολίτικη συνταγή της γιαγιάς του ιδιοκτήτη, από το 1914. Φτιάχνονται πάντα τη στιγμή της παραγγελίας και είναι τραγανοί αλλά και αφράτοι εσωτερικά. Εκτός από την κλασική εκδοχή με μέλι, κανέλα και καρύδι μπορείτε να τους απολαύσετε και με πολλά ακόμη λαχταριστά toppings όπως σοκολάτα κλασική ή λευκή, πουράκια σοκολάτας, μπισκότο, ινδική καρύδα, χειροποίητο παγωτό και πολλά ακόμη.\n«Boulouka», Πανόρμου 84 και Πορταριάς, τηλ. 210 6990131.\nΈνα μικρό αλλά χαριτωμένο μαγαζί σε στυλ παλιού καφενείου – ζαχαροπλαστείου είναι ο Καραγκιόζης στον πεζόδρομο της Κωλέττη στα Εξάρχεια. Η μεγάλη επιγραφή «λουκουμάδες» σε προδιαθέτει για τη σπεσιαλιτέ του, που φτιάχνεται εκείνη τη στιγμή, στην κλασική και αγαπημένη εκδοχή με μέλι και κανέλα. Απλοί και γευστικότατοι. Κι αν θέλετε μπορείτε να τους ζητήσετε και με μέλι και καρύδια ή με σοκολάτα. Στην παλιομοδίτικη βιτρίνα υπάρχουν βέβαια και ολόφρεσκα και λαχταριστά γλυκά ταψιού στα οποία δύσκολα μπορείς να αντισταθείς.\n«Καραγκιόζης», Κωλέττη 33, Εξάρχεια, τηλ. 213 0068858.\nΜε το σλόγκαν «Will make you smile», δηλαδή «θα σε κάνει να χαμογελάσεις» ο λουκουμάς συναντά το umami στην γλυκιά αυτή άφιξη του περασμένου καλοκαιριού. Αυτό που κάνει το μαγαζί να ξεχωρίζει είναι ότι εδώ δε θα βρεις μόνο τους κλασικούς ελληνικούς λουκουμάδες -σε εξαιρετική εκτέλεση- αλλά και τα παιχνιδιάρικα ισπανικά churros και τα γαλλικά beignets. Όλα παρασκευάζονται με άψογο τρόπο, χωρίς υποψία μυρωδιάς λαδιού και με ποιοτικά υλικά. Τους λουκουμάδες μπορείτε να συνοδεύσετε με σπιτικό παγωτό ή γιαούρτι, μέλι και κανέλα, σος σοκολάτας, φρούτα και γλυκά του κουταλιού.\nΤα ισπανικά μπαστουνάκια φτιάχνονται σε μικρό ή μεγαλύτερο μέγεθος και μπορείς να τα βουτήξεις σε λιωμένη σοκολάτα ή να τα χαρείς γεμιστά με πραλίνα, καραμέλα, σοκολάτα, φιστίκι. Όσο για τα beignets υπάρχουν τα απλά, πασπαλισμένα με ζάχαρη και τα γεμιστά. Ο χώρος είναι ιδιαίτερα μοντέρνος και ευχάριστος, ενώ αξίζουν αναφορά και οι συσκευασίες τους, πρακτικές και πολύ χαριτωμένες, ότι πρέπει και για ένα γλυκό δωράκι. Και υπηρεσία delivery.\n«Loukumami», Πανεπιστημίου 44, τηλ. 210 3389733, www.loukumami.gr\nΆνοιξε στο κέντρο της Αθήνας μέσα στο 2013 και μαζεύει κόσμο κάθε ώρα της ημέρας…και της νύχτας. Στην ανερχόμενη πιάτσα της Αγίας Ειρήνης ξεκινούν από το πρωί και σερβίρουν ως αργά, ιδίως τα Παρασκευοσάββατα που μπορεί να υπάρξει μια τάση υπογλυκαιμίας μετά το μπαράκι (καθημερινές μέχρι τα μεσάνυχτα, Παρασκευή και Σάββατο κλείνουν στις 3 π.μ.). Οι λουκουμάδες τηγανίζονται μπροστά σας και εκτός από κλασικοί με μέλι και κανέλα μπορεί να συνοδεύονται και από παγωτό γιαούρτι και γλυκό βύσσινο αλλά και χειροποίητο παγωτό καζάν ντιπί. Η διαφορά τους είναι ότι εδώ φτιάχνουν και λουκουμάδες με γέμιση σοκολάτα, μαστίχα ή κρέμα λεμονιού για όσους αναζητούν κάτι πιο ιδιαίτερο.\n«Lukuμάδες», Αιόλου 21 & Αγίας Ειρήνης, τηλ. 210 3210880.\nΕδώ οι λουκουμάδες μπορεί να είναι από πολύ απλοί με ζάχαρη άχνη και κανέλα ή με μέλι και κανέλα έως εντελώς πληθωρικοί με σοκολάτα, κομμάτια μπανάνας, παγωτό, σαντιγί και ό,τι ακόμη τραβά η όρεξή σας. Το μαγαζί αυτό στην Καλλιθέα μετράει περίπου τέσσερα χρόνια λειτουργίας κι έχει ήδη γίνει γνωστό για τους ολοστρόγγυλους λουκουμάδες του που τηγανίζονται επί τόπου μόλις παραγγελθούν. Η ατομική μερίδα αποτελείται από 7 λουκουμάδες, ενώ η κανονική έχει 13.\n«Λουκουμέλι», Χαροκόπου 52 & Σοφοκλέους, Καλλιθέα, τηλ. 210 9525100, www.loukoumades-loukoumeli.gr\nΤο Melouk διαφέρει. Ένα all day spot στο Χαλάνδρι που συνδυάζει τους λουκουμάδες με τα cocktail, σε έναν χώρο σε βιομηχανικό στυλ, που αρέσει πολύ. Το σκηνικό παραπέμπει στη μέλισσα, με τα σκαμπό – κυψέλες και τα φωτιστικά – βάζα μελιού. Ο κατάλογος περιλαμβάνει άπειρες γλυκές καθώς και αλμυρές εκδοχές λουκουμάδων, οπότε εκτός από λουκουμά προφιτερόλ, cheesecake και banofi μπορείτε να δοκιμάσετε και λουκουμάδες με τέσσερα τυριά και μπέικον ή με καπνιστό σολομό και σος γιαουρτιού ακόμα και με κοτόπουλο, cheddar και τσίλι! Και, φυσικά, να τους συνοδέψετε μ' ένα κοκτέιλ.\n«Melouk», Κολοκοτρώνη 5, Χαλάνδρι, τηλ. 210 6824600,


moirasou: Πρόταση γάμου με ένα γλειφιτζούρι.\nΗ πιο ζαχαρένια...πρόταση γάμου!\nΌσοι μας κάνετε την τιμή να μας ακολουθείτε, θα έχετε ήδη διαβάσει την περιπέτειά μου στο μίνι μάρκετ με τον...άντρα τον πολλά βαρύ.( http://moirasou.blogspot.gr/2012/10/blog-post_5008.html ). Να σημειώσω, για όσους ενδιαφέρονται, ότι αυτό το αγόρι ήρθε ακόμα μια φορά και κάπως έτσι άδοξα, έληξε η "σχέση" μας.\nΣήμερα θα σας διηγηθώ ακόμα μια "αμαρτωλή" ιστορία από την εμπειρία μου στο ταμείο του εν λόγω καταστήματος. Μάλλον την τελευταία ιστορία, μιας και είναι η τελευταία μου μέρα σε αυτό το πόστο.\nΗ ώρα κόντευε 12 το μεσημέρι και εξυπηρετούσα μια πελάτισσα. Αφού έκοψα τις 20 φετούλες gouda που μου ζήτησε και εκείνη με τη σειρά της με πλήρωσε, κάθισα στην καρέκλα μου, πιστεύοντας ότι είμαι μόνη στο μαγαζί. Έλα που είχα κι άλλους πελάτες... Το ύψος τους δεν βοηθούσε να κάνουν αισθητή την παρουσία τους, γεγονός που με έκανε να μην τους πάρω είδηση από την πρώτη στιγμή. Ο ένας ήταν δεν ήταν στα 6 και η πιτσιρίκα μετά βίας έφθανε τα 5. Πήρα τη ζουζουνίστικη φωνή μου και τους πλησίασα με διάθεση "γούτσου" και "νιάου" και "μαμ, κακά και νάνι". Ο άντρας της παρέας με έβαλε γρήγορα στη θέση μου, με ένα ύφος που σχεδόν απαιτούσε να του φέρομαι ισότιμα. Κοτζάμ άνδρας ήταν εξάλλου...\n-Καλησπέρα σας. Θα θέλαμε, εγώ και η κοπέλα μου, γλειφιτζούρια.\nΑπό την μια ήθελα να πεθάνω στα γέλια με το "εγώ και η κοπέλα μου", από την άλλη ο νεαρός δεν μου άφηνε περιθώρια να σαχλαμαρίσω. Κατευθύνθηκα προς τον πάγκο με τα λογής λογής γλειφιτζούρια και απομακρύνθηκα διακριτικά για να αποφασίσουν μόνοι τους γεύσεις, χρώματα και περιτύλιγμα. Ο "γαμπρός" με πλησίασε αθόρυβα και με ρώτησε σιγανά σιγανά:\n-Έχω 40 λεπτά. Φθάνουν για να πάρουμε δύο γλειφιτζούρια;\nΦυσικά και έφθαναν.\n-Αμέ, εκείνα με τις ροζ καρδιές.\nΗ νεαρά, όμως, που τόση ώρα είχε στήσει για τα καλά αυτί, είχε άλλες προτιμήσεις. Τον τράβηξε από το μανίκι και σαν "κλασική γυναίκα" απαίτησε να πάρουν το άλλο. Εκείνο με την κορδέλα. Εκείνο με τα 40 λεπτά, το ακριβό. Ο μικρούλης με κοίταξε γεμάτος απελπισία και όλο παράπονο γύρισε στην κοπέλα του, λέγοντας:\n-Μα αν πάρουμε αυτό, δεν θα μπορέσουμε να αγοράσουμε δυο. Εγώ δεν θα έχω γλειφιτζούρι.\n"Δεν πειράζει. Εγώ θέλω αυτό", είπε η δεσποινίδα ανυποχώρητη.\nΚαι γένοιτο το θέλημά της. Όπως συμβαίνει τις περισσότερες φορές, όταν μια γυναίκα βάλει κάτι στο μυαλό της. Όποιας ηλικίας κι αν είναι αυτή. Είτε φοράει ακόμα pampers, είτε τεχνητή οδοντοστοιχία, είτε είναι μπέμπα, είτε μεγαλοκοπέλα...\nΟ "μπαγάσας" -που τόσο συμπόνεσα- ήρθε να με πληρώσει. Με κοίταξε στα μάτια, κοίταξε πεταχτά την τσαπερδόνα κοπέλα του - η οποία ήδη έγλειφε με λαχτάρα το κορδελάτο γλειφιτζούρι της- και πρόσθεσε:\n"Όταν θα της κάνω πρόταση γάμου, είπε η μαμά ότι θα έχουμε λεφτά να της πάρουμε δαχτυλίδι. Τώρα απλά της το ανακοίνωσα. Γι αυτό της πήρα και το γλειφιτζούρι. Είπε ναι".\nΉθελα να ζουλήξω τα μάγουλά του και να του σκάσω ένα ρουφηχτό φιλί, αλλά η μαντάμ απ' εξω μας κοιτούσε επίμονα και σχεδόν μουτρωμένα. Αρκέστηκα στο να του χαρίσω ένα γλειφιτζούρι, προσφορά του καταστήματος.\n-Όχι, ευχαριστώ, δεν θέλω. Όταν μεγαλώσω, θα μπορώ να το αγοράζω με τα δικά μου χρήματα.\nΑυτός είναι άνδρας...!!!\nΑναρτήθηκε από Βίλυ στις 6:51 π.μ.\nΕτικέτες Βίλυ, γλειφιτζούρι, μίνι μάρκετ, πρόταση γάμου


Είμαστε στον Αέρα: 5 παραγωγοί μιλούν για τη μαγεία του... - Provocateur\nΕίμαστε στον Αέρα: 5 παραγωγοί μοιράζονται τον έρωτά τους για το ραδιόφωνο\nΜε αφορμή τη σημερινή Παγκόσμια Ημέρα Ραδιοφώνου οι Νίκος Ζώης, Γιώργος Μουχταρίδης, Δημήτρης Παπασπυρόπουλος, Γιώργος Πολυχρονίου και Αφροδίτη Σημίτη στέλνουν το δικό τους Love Letter στο μέσο.\nΣήμερα γιορτάζει το ραδιόφωνο, το πιο αγαπησιάρικο μέσο επικοινωνίας. Όσα χρόνια και αν περάσουν, το ραδιόφωνο δεν θα σβήσει ποτέ. Θα αλλάζει, θα ενσωματώνει διαρκώς νέες και διαφορετικές τεχνολογίες, θα ανακαλύπτει νέα μέσα και τρόπους μετάδοσης, όμως στο τέλος της ημέρας θα παραμένει απλό και ειλικρινές στον πυρήνα του: μοιράζεσαι κάτι (μουσική, σκέψεις, απόψεις, πληροφορίες) και κάποιος άλλος δεν το ακούει απλώς, αλλά το αισθάνεται.\nΗ ραδιοφωνική φωνή είναι αυτή που δίνει πνοή σε παλιές συσκευές, καλμάρει (ή τσιτώνει) τα νεύρα στο πρωινό μποτιλιάρισμα, κάνει υποφερτή την ορθοστασία στα ΜΜΜ, μαλακώνει το σκληρό φως της λάμπας που φωτίζει το γραφείο ενός φοιτητή που ξενυχτά για την εξεταστική, γεμίζει τα 8ώρα στο γραφείο. Είναι συντροφιά, είναι μουσική πρόταση, είναι επικοινωνία. Ο αυθορμητισμός και ενθουσιαασμός των πρώτων ημερών της ελεύθερης και της ιδιωτικής ραδιοφωνίας έχουν περάσει ανεπιστρεπτί. Το ελληνικό ραδιόφωνο είναι πλέον περισσότερο διεκπεραιωτικό παρά καινοτόμο, αλλά αυτό δεν σημαίνει ότι δεν παραμένει ζεστό.\nΓια τη φετινή Παγκόσμια Ημέρα Ραδιοφώνου ζητήσαμε από 5 ραδιοφωνικούς παραγωγούς να μιλήσουν για την αγάπη τους για το ραδιόφωνο, το ράδιο, το ραδιοφωνάκι. Το δικό μας το ON ολοκληρώνεται εδώ και ο λόγος περνάει στους Νίκο Ζώη, Γιώργο Μουχταρίδη, Δημήτρη Παπασπυρόπουλο, Γιώργο Πολυχρονίου και Αφροδίτη Σημίτη.\nΓιώργος Πολυχρονίου | Nostos Radio 100,6\nΘυμάστε ποιο ήταν το πρώτο τραγούδι που παίξατε On Air;\nΑυτό ειλικρινά δεν το θυμάμαι. Μιλάμε για πολλά χρόνια πίσω, όταν έκανα ραδιόφωνο στον πειρατικό σταθμό του ξάδελφού μου, τον GS Poly, σε ηλικία 11 ετών τη δεκαετία του ’60.\nΤότε θα θυμάστε το τελευταίο...\nΝαι! Για την εκπομπή στο Nostos, έβαλα το Eye Know των De La Soul, ένα από τα πιο δημοφιλή ερωτικά τραγούδια όλων των εποχών.\nΠώς θα περιγράφατε το ραδιόφωνο τότε, όταν κάνατε την πρώτη σας εκπομπή, και πώς σήμερα;\nΈχει χαθεί η «ερωτική» σχέση ανάμεσα σε ακροατή και παραγωγό. Η επικοινωνία, αυτό το παιχνίδι με τη φωνή, το τηλεφώνημα για να σου ζητήσουν να παίξεις ένα τραγούδι, να κάνεις μια αφιέρωση ή να σε καλέσει εκτός εκπομπής και να σου ζητήσει να βγείτε έξω, αυτά όλα έχουν χαθεί. Σήμερα υπάρχει επαγγελματισμός (όχι παντού), υπάρχει πληθώρα επιλογών, όμως παρόλα αυτά δεν μπορείς να ακούσεις όλα τα τραγούδια. Αν έπρεπε να συνοψίσω με μια φράση τη σημερινή κατάσταση στην ελληνική ραδιοφωνία, θα έλεγα σε άπταιστα ελληνικά: «Better than nothing».\nΗ πιο έντονη ραδιοφωνική σας ανάμνηση ως ακροατή;\nΚουκουλωμένος με μια κουβέρτα (ακόμα και καλοκαίρι) και με κλειστή πόρτα άκουγα από το τρανζίστορ, κρυφά από τους γονείς μου, αστυνομικές ιστορίες του Φώσκολου στο κρατικό ραδιόφωνο, από τις 20:45 μέχρι τις 21:00 και στη συνέχεια συντονιζόμουν στο σταθμό της αμερικανικής βάσης για το Wolfman Jack show από τις 21:00 έως τις 22:00.\nΑν μπορούσατε να είχατε έναν ιδανικό ακροατή, ποιος θα ήταν αυτός;\nΗ Νάνα Μούσχουρη. Θα ήθελα και θα με συγκινούσε πάρα πολύ να της άρεσε η εκπομπή.\nΡαδιόφωνο χωρίς λόγο μπορεί υπάρχει;\nΒεβαίως, η πράξη και οι μετρήσεις το έχουν αποδείξει. Πρόκειται όμως για ένα ραδιόφωνο που απλώς γεμίζει τη σιωπή, που ακούγεται στο φόντο μιας συζήτησης όπως ένα λεωφορείο που περνά. Δεν είναι ένα ραδιόφωνο που συνεπαίρνει και ενδιαφέρει.\nΈστω ότι μένατε στην ίδια πολυκατοικία με τους Earth Wind & Fire, τον Neil Young και τον Johnny Cash. Ποιος θα έβαζε ραδιόφωνο στο τέρμα για να ακούσουν και οι γείτονες και ποιος θα διαμαρτυρόταν για τη φασαρία;\nΕ νομίζω οι Earth Wind & Fire θα ήταν οι περισσότεροι φασαριόζοι. Ο Cash και ο Young θα ήθελαν να έχουν την ησυχία τους.\nΑν έπρεπε να στείλετε μια ερωτική επιστολή στο ραδιόφωνο, πώς θα την κλείνατε;\nΑγαπητέ έρωτα, σε ερωτεύτηκα από τα παιδικά μου χρόνια και είσαι ο μοναδικός που μου έχει μείνει έως τώρα παρά το γεγονός ότι αγάπησα πολλούς ανθρώπους και ερωτεύτηκα πολλές γυναίκες στη διάρκεια της ζωής μου. Κάνεις όμως δεν έχει κρατήσει όσο εσύ, για 6,5 δεκαετίες. Θα σε αγαπώ έως τον άλλο κόσμο.\n* Ο Γιώργος Πολυχρονίου κάνει καθημερινά εκπομπή στο Nostos Radio 100,6 (10:00 π.μ.-12:00 μ.μ.).\nΓιώργος Μουχταρίδης | Pepper 96,6\nΠοιο ήταν το πρώτο τραγούδι που παίξατε On Αir;\nΉταν το Cantara των Dead Can Dance και το έπαιξα το 1987 στο Δ´ πρόγραμμα της ελληνικής ραδιοφωνίας στα πλαίσια της εκπομπής «ΡάδιοΣυννεφουλα», εκεί στη γωνία Μεσογείων και Κατεχάκη, μέσα στο δάσος. Είχα μια εβδομαδιαία εκπομπή όπου παρουσίαζα τα δυο καλύτερα άλμπουμ της εβδομάδας.\nΚαι ποιο ήταν το τελευταίο τραγούδι;\nΤο Ι forgot to be your lover του William Bell, ένα τραγούδι του 1969. Έτσι έκλεισα την εκπομπή στον Pepper.\nΤο ραδιόφωνο όταν ξεκινούσα δεν είχε καμία απολύτως σχέση με αυτό που θεωρούμε σήμερα ραδιόφωνο, με αυτό δηλαδή που προσπαθούμε να υπηρετήσουμε οι άνθρωποι του ραδιοφώνου είτε ραδιοφωνικοί παρουσιαστές είτε διευθυντές. Σήμερα, μιλάμε για ένα σύνθετο μέσο στο οποίο πρέπει να διαχειρίζεσαι περιεχόμενο, αέρα, τεχνολογία, νέα μέσα. Πρέπει να υποστηρίζεις ένα πολύ καλό site, πρέπει να υποστηρίζεις πολύ καλά social media, πρέπει να έχεις εξωστρέφεια, να στήνεις πρωτότυπα events, να παρακολουθείς τις τάσεις του εξωτερικού, να είσαι πρωτότυπος συνέχεια, να κάνεις ωραία πάρτι, να γνωρίζεις από podcast και smart speakers. Νομίζω πως τότε ήταν ένας παρουσιαστής, ένας ηχολήπτης, ένα στούντιο ένα μικρόφωνο και μια τεχνολογία αναλογική, σκέτο και μόνο ραδιόφωνο. Άρα λοιπόν πάρα πολλά πράγματα είναι διαφορετικά, αν εξαιρέσει κανείς τη νοσταλγία που μπορεί να μας πιάνει για την παιδική μας ηλικία ή την εφηβεία μας. Μη με ρωτήσετε να σας πω πότε ήταν καλύτερα. Καλύτερα είναι πάντα το παρόν! Δεν υπάρχει καλύτερη και πιο ιδανική στιγμή από το τώρα!\nΈχετε υπολογίσει ποτέ πόσες ώρες έχετε αέρα;\nΌχι, ποτέ. Είμαι, όμως, σίγουρος είναι πολύ λιγότερες από αυτές του Γιάννη Πετρίδη, του Μιχάλη Τσαουσοπούλου, του Γιώργου Πολυχρονίου, του Γιώργου Παπαστεφάνου και πολλών ακόμη.\nΈρχεται από τη δεκαετία του 70, όμως δεν είναι μία. Είναι δυο-τρεις. Θυμάμαι να ακούω στο σπίτι, από μακριά κάπου, τις φωνές των ηθοποιών στην εκπομπή «Το σπίτι των ανέμων» στο κρατικό ραδιόφωνο, αλλά κυρίως να περιμένω να τελειώσουν ανακοινώσεις του Ερυθρού Σταυρού λίγο πριν τις 4 το απόγευμα γιατί ήμασταν όλοι συντονισμένοι στον Γιάννη Πετρίδη για το pop και το rock club. Και βέβαια, η πιο χαρακτηριστική ηχητική εικόνα που έχω, σαν να την ακούω τώρα στα αυτιά μου, είναι η μοναδική και συγκλονιστική φωνή του Wolfman Jack, τον οποίο ακούγαμε τότε στον «Αμερικάνο», δηλαδή στις εκπομπές που έβγαιναν από τις αμερικανικές βάσεις είτε στο Ελληνικό είτε στο Κάτω Σούλι.\nΠώς ήταν για έναν πιτσιρικά να ακούει ραδιόφωνο στο Τορόντο στα 60s;\nΉταν μια υπέροχη εμπειρία. Γρήγορο ραδιόφωνο, έντονα ψυχαγωγικό, με μουσικές της εποχής...Elvis, Beatles, Μamas and the Papas και άλλοι πολλοί. Η καλύτερη παρέα στα γρήγορα αυτοκίνητα και για τους μεγάλους δρόμους του Καναδά.\nΑνήκατε στην ομάδα της «Ραδιοσυννεφούλας», τι ήταν τόσο ιδιαίτερο σε αυτό το ραδιοφωνικό εγχείρημα;\nΣτην «Ραδιοσυννεφούλα» βρέθηκα το 1987 και ήμουν μία από τις τελευταίες προσθήκες σε μια πολύ μεγάλη αλλά βραχύβια ραδιοφωνική παρέα με επικεφαλής τον Νίκο Λακόπουλο και πολλούς και σημαντικούς δημοσιογράφους, οι οποίοι βρέθηκαν εκείνη την εποχή σε εκείνη την ομάδα. Τον Σταύρο Θεοδωράκη, τον Γιάννη Έξαρχο, την Κική Δημητριάδη, το Δημήτρη Χατζόπουλο, τον Στέφανο Κοτατή και πολλούς ακόμα. Ουσιαστικά ήταν ένα από τα πρώτα, αν όχι το πρώτο πολιτιστικό μαγκαζίνο που έγινε στο ραδιόφωνο, είχε πολύ μεγάλο ενδιαφέρον γιατί λειτουργούσε σαν μια κολεκτίβα, δηλαδή συζητάγαμε πάρα πολύ μαζί για τη θεματολογία και για το πώς θα ήταν η εκπομπή της επόμενης ημέρας με τον αρχισυντάκτη και τον διευθυντή της εκπομπής, τον Νίκο Λακόπουλο. Είχε παρά πολλά ενδιαφέροντα ραδιοφωνικά ένθετα, πρωτόγνωρα και πρωτότυπα! Πολύ ευρωπαϊκά όλα αυτά, σε μια Αθήνα που δεν είχε ακόμη ανακαλύψει τον ευρωπαϊκό εαυτό της. Είναι κάτι αντίστοιχο με αυτό που γίνεται σήμερα σε μεγάλα ραδιόφωνο και κυρίως μεγάλα θεσμικά ραδιόφωνα όπως το BBC ή το RFI. Στεναχωριέμαι που θα πω ότι δεν θα μπορούσα να σταθεί σήμερα αν και πιστεύω ότι αν κάποιος το έκανε καλά με ωραίους χρόνους, ωραία δομή, καλή θεματολογία και καλούς συνεργάτες ,νομίζω πως θα κέρδιζε μεγάλη μερίδα του κοινού, ένα γεμάτο περιεχόμενο σοβαρό ένθετο για τις τέχνες και τον πολιτισμό. Και σίγουρα θα κέρδιζε το μέσο σε κύρος.\nΙδανικός ακροατής, ο Μπαράκ Ομπάμα. Νιώθω ότι θα μπορούσαμε να μιλήσουμε μαζί και για μουσική και για φωνή και για χαρακτήρα και για προσωπικότητα και για περιεχόμενο. Για οτιδήποτε, τελοσπάντων, απαιτείται για να κάνει κάποιος μια καλή εκπομπή.\nΡαδιόφωνο χωρίς λόγο υπάρχει;\nΌχι, δεν μπορεί να υπάρξει. Άλλωστε το μεγάλο στοίχημα της γενιάς αυτής και της εποχής αυτής στο ραδιόφωνο δεν είναι πώς θα ανταγωνιστούμε ο ένας τον άλλον, αλλά πώς θα ανταγωνιστούμε όλες τις άλλες πλατφόρμες οι οποίες προβάλλουν και παίζουν μουσική. Νομίζω ότι ο μοναδικός τρόπος είναι το ταλέντο, ο χαρακτήρας, η προσωπικότητα και, βέβαια, το αν θα μπορέσουμε να ακολουθήσουμε τους ακροατές στις διαθέσεις τους και στη μέρα τους ή, ακόμη καλύτερα, πώς θα μπορέσουμε να τους βοηθήσουμε να φτιάξουν καλύτερη τη δική τους μέρα.\nΠότε κλείνετε το ραδιόφωνο;\nΤο ραδιόφωνο το κλείνω στην προχειρότητα, στο εξυπνακίστικο αλλά διόλου έξυπνο σχόλιο, στον σεξισμό, στο λαϊκισμό, στις πολλές διαφημίσεις και κυρίως το κλείνω όταν καταλαβαίνω ότι δεν υπάρχει συνέπεια στη σχέση του μέσου με τον ακροατή. Εμείς οι ραδιοφωνικοί παραγωγοί κάνουμε ένα άτυπο συμβόλαιο με τους ακροατές, το οποίο πρέπει να το τηρούμε καθημερινά. Όταν νιώθω ότι αυτή η σχέση προδίδεται με οποιοδήποτε τρόπο, τότε καταλαβαίνω ότι ήρθε η ώρα να κλείσω το ραδιόφωνο.\nΈστω ότι μένατε στην ίδια πολυκατοικία με την Julia Stone, τον Michael Kiwanuka και τον Quantic. Ποιος θα έβαζε ραδιόφωνο στο τέρμα για να ακούσουν και οι γείτονες και ποιος θα διαμαρτυρόταν για τη φασαρία;\nΝομίζω ότι όλοι οι όλα τα ονόματα που αναφέρετε είναι πολύ ευγενείς άνθρωποι και κανείς δεν θα ‘βάζε στο τέρμα το ραδιόφωνο για να ακούνε και οι γείτονες. Αν όμως έκανα μια υπόθεση θα έλεγα ότι η Julia Stone θα έβαζε δυνατά το ραδιόφωνο και ο Michael Kiwanuka, σεμνός και εσωστρεφής όπως είναι, θα έλεγε «Χαμηλώστε το, σας παρακαλώ, δεν μπορώ να διαβάσω!».\nΣε ευχαριστώ πάρα πολύ για όλα αυτά τα χρόνια που ήσουν συντροφιά μου είτε από την πλευρά του ακροατή είτε του παρουσιαστή. Σε ευχαριστώ πάρα πολύ που με βοήθησες να ταξιδέψω με έναν τρόπο μοναδικό και μαγικό, σ’ ευχαριστώ πάρα πολύ που με βοήθησες να γνωρίσω ανθρώπους, πολιτισμούς, κουλτούρες, δημιουργούς σχεδόν ο, τι χρειάστηκα στη ζωή μου χωρίς να χρειαστεί να φύγω έστω και για τόσο λίγο απ’ το δωμάτιό μου!\n* Ο Γιώργος Μουχταρίδης είναι ιδρυτής και διευθντής του Pepper 96,6 και κάνει καθημερινά εκμπομπή (10:00 π.μ. - 12:00 μ.μ.).\nΑφροδίτη Σημίτη | En Lefko 87,7 & Join Web Radio\nΉταν τον Οκτώβριο του 1989 στον ΚΛΙΚ FM το Dragnet από τους Art of Noise. Με το ίδιο κομμάτι ξεκινούσα και τον πιλότο που είχα στείλει στον σταθμό, επομένως, ξέρεις, καλά πήγε αυτό.\nΠοιο ήταν το τελευταίο;\nΓια την εκπομπή στον En Lefko, έβαλα Matt Berninger το One more second.\nΤότε ήταν αθώο γιατί ήταν στις αρχές του (μιλάω για την ιδιωτική ραδιοφωνία). Ίσως και εγώ να το έβλεπα περισσότερο έτσι διότι ήμουν πολύ μικρή όταν ξεκίνησα, ήμουν και εγώ δηλαδή αντίστοιχα αθώα. Ήμουν πολύ τυχερή γιατί βρέθηκα στο κατάλληλο μέρος, την κατάλληλη στιγμή όταν γεννήθηκαν τα ιδιωτικά ραδιόφωνα. Τώρα το ραδιόφωνο είναι περισσότερο «τετράγωνο», λιγότερο αυθόρμητο, πλήρως επαγγελματικό και κυρίως εμπορικό για να μπορεί να επιβιώνει.\nΗ πιο έντονη ραδιοφωνική σας ανάμνηση ως ακροάτρια;\nΕίμαι πρώτα ακροάτρια και μετά παραγωγός. Πάρα πολλές αναμνήσεις, άκουγα με τις ώρες, είχα πάρει μέρος σε χιλιάδες διαγωνισμούς και θυμάμαι πως όταν πήγαινα σχολείο άκουγα πολύ τον Μιχάλη Τσαουσόπουλο.\nΈχετε υπολογίσει ποτέ πόσες ώρες έχετε στον αέρα;\nΌχι, όμως οι ώρες που είμαι στον αέρα είναι περισσότερες από αυτές που είμαι στη Γη.\nΠοια ζώνη έχει τη μεγαλύτερη χάρη, το 10-11 (και παλιότερα το 10:00-12:00) στον Join ή το 12:00-14:00 στον En Lefko;\nΕίναι τέλειο έτσι όπως έχει προκύψει. Ξεκινάω με web και τελειώνω με το παραδοσιακό ραδιόφωνο. Μπορώ να κάνω και να παίξω τα πάντα.\nΤο διαδικτυακό ραδιόφωνο μπορεί να ταρακουνήσει λίγο τα ερτζιανά;\nΗ αλήθεια είναι ότι τον απρόβλεπτο και ενθουσιώδη χαρακτήρα που είχε η ελεύθερη και ιδιωτική ραδιοφωνία στην Ελλάδα πλέον μπορείς να τον βρεις μόνο στα διαδικτυακά ραδιόφωνα. Ωστόσο, ας μην ξεχνάμε ότι το παραδοσιακό ραδιόφωνο έχει τους δικού του κανόνες για να λειτουργεί και να είναι βιώσιμο.\nΥπάρχον φήμες ότι δεν έρχεται ΣΚ αν δεν πείτε από το μικρόφωνο «Παρασκευή-Παρασκευή». Επιβεβαιώνετε;\nΌχι, δεν το επιβεβαιώνω. Άργησα πολύ να πάρω χαμπάρι τον χαμό που είχε γίνει με αυτή την ατάκα η οποία προέκυψε εντελώς τυχαία. Ειδικά τα χρόνια που είχα αφιερώσει όλο μου τον χρόνο στον Join και δεν ήμουν σε κάποιον παραδοσιακό σταθμό, έρχονταν παλιοί ακροατές, που δεν ήταν εξοικειωμένοι με το web, και μου το έλεγαν. «Κοίτα να δεις», έλεγα, «που ένα απλό ‘Παρασκευή-Παρασκευή’ χτύπησε φλέβα».\nMick Jagger! Όχι μόνο να ακούει. Θα του άνοιγα και το μικρόφωνο να σχολιάζει, να βάζει μουσική και να κάνει ό,τι θέλει.\nΈχετε σκεφτεί ποιο θα ήταν το κομμάτι με το οποίο θα κλείνατε την τελευταία σας εκπομπή;\nΌχι, όμως έχω μια άλλη, σχεδόν καρμική, ιστορία. Σε έναν άλλο σταθμό, είχα κλείσει την εκπομπή μου με το Goodbye Kiss των Kassabian. Βγαίνω από το studio, με φωνάζει ο διευθυντής και μου ανακοίνωσε την απόλυσή μου.\nΔεν κλείνει ποτέ, απλώς το χαμηλώνω. Έχω ηχεία παντού, σε κάθε δωμάτιο του σπιτιού.\nΈστω ότι μένατε στην ίδια πολυκατοικία με τον Tim Booth, τους Thievery Corporation και τη Solange. Ποιος θα έβαζε ραδιόφωνο στο τέρμα για να ακούσουν και οι γείτονες και ποιος θα διαμαρτυρόταν για τη φασαρία;\nΌλοι τους θα το είχαν στο τέρμα. Μάλλον οι γείτονες θα ήταν εκείνοι που θα γκρίνιαζαν για τη φασαρία.\nΚάπως απλά και αληθινά: «Σε φιλώ».\n*Η Αφροδίτη Σημίτη είναι ιδρύτρια του Join Web Radio και κάνει καθημερινά εκπομπές στον Join (10:00-11:00) και τον En Lefko 87,7 (12:00-14:00). Photo Credits: Κική Παπαδοπούλου.\nΔημήτρης Παπασπυρόπουλος | Best 92,6\nΦυσικά! 1/1/97 στον ΚΛΙΚ FM, το Heaven από τους Rolling Stones.\nΣτην εκπομπή στον Best, το Take The World από τους She Wants Revenge.\nΤότε το ραδιόφωνο ήταν ελεύθερο, παθιασμένο και είχες το δικαίωμα στο λάθος. Αντίθετα σήμερα, είναι περισσότερο θυμωμένο. Έχουμε ένα ραδιόφωνο που διεκπεραιώνει μηχανικά και στα δικά μου μάτια φαίνεται απαξιωμένο. Αυτά αφορούν συνολικά τη ραδιοφωνία, διότι ο Best στον όποιο βρίσκομαι λειτουργεί ως εξαίρεση. Είναι προσαρμοσμένος στο σήμερα, αλλά διατηρεί στοιχεία και μιας πιο ενδιαφέρουσας εποχής της ραδιοφωνίας.\nΒράδια ολόκληρα τη δεκαετία του ’80 να ακούω με ένα τρανζιστοράκι κάτω από το μαξιλάρι το σταθμό της αμερικανικής βάσης.\nΑν και έχω σπουδάσει στατιστική, ποτέ δεν έχω κάτσει να το υπολογίσω.\nΓια μένα δεν είναι κάποιος συγκεκριμένος. Κάθε ακροατής μπορεί να είναι ο ιδανικός. Από τη δική μου σκοπιά, ο ιδανικός ακροατής είναι αυτός που λαμβάνει το μήνυμα και το κάνει δικό του. Είναι αυτός που στη διάρκεια της επικοινωνιακής διαδικασίας, που είναι το ραδιόφωνο, προσπαθεί πραγματικά να ακούσει και να αισθανθεί.\nΥπάρχουν φήμες ότι δεν περνούν πάνω από πέντε εκπομπές χωρίς να παίξετε κάτι από Depeche-fucking-mode. Το επιβεβαιώνετε;\nΤο επιβεβαιώνω απόλυτα!\nΝαι, και πολύ καλό μάλιστα. Βέβαια κι εγώ επιλέγω να μην έχω πολλά ΟΝ στην εκπομπή μου. Δεν μου αρέσει να μιλάω για πράγματα έξω από τη μουσική. Είμαι της αντίληψης ότι σε ένα μουσικό ραδιόφωνο η μουσική είναι εκείνη που πρέπει να μιλάει.\nΤο ερώτημα είναι πότε το ανοίγω.\nΈστω ότι μένατε στην ίδια πολυκατοικία με τον Billy MacKenzie, τη Siouxsie και τον Dave Gahan. Ποιος θα έβαζε ραδιόφωνο στο τέρμα για να ακούσουν και οι γείτονες και ποιος θα διαμαρτυρόταν για τη φασαρία;\nΟ Graham και η Siouxsie θα έκαναν σαματά και ο MacKenzie ίσως να καλούσε και την αστυνομία για να διαμαρτυρηθεί.\nΜε δύο λέξεις: «Να προσέχεις».\n* Ο Δημήτρης Παπασπυρόπουλος κάνει εκπομπή καθημερινά στον Best 92,6 (14:00-16:00).\nΝίκος Ζώης | Kiss 92.9\nΩς πειρατής ήταν ένα κομμάτι του Rod Stewart, το Baby Jane. Ως επαγγελματίας ήταν, με επιφύλαξη, το Gonna Make it Sweat των C+C Music Factory. Η χρονιά ήταν το 1991 στο Πρώτο Κανάλι στα Γιάννενα.\nΚαι ποιο ήταν το τελευταίο;\nΤο Watermelon Sugar του Harry Styles για την εκπομπή στον Kiss.\nΥπάρχουν πολύ μεγάλες διαφορές. Όταν ξεκινούσα, το μουσικό ραδιόφωνο ήταν ο μοναδικός τρόπος για να ενημερωθείς για τη μουσική. Οι ακροατές είχαν κολλημένο το αφτί τους σε μια ραδιοφωνική συχνότητα για να ακούσουν νέες κυκλοφορίες. Αυτό πλέον έχει αλλάξει. Υπάρχει όμως και κάτι που μένει αναλλοίωτο: η ζεστασιά του μέσου. Αυτό ήταν ζητούμενο τότε και εξακολουθεί να είναι ζητούμενο και τώρα.\nΕίναι μια ιδιαίτερη ανάμνηση. Πριν κάποια χρόνια είχαμε με ένα φίλο ένα γκρουπ και είχαμε κυκλοφορήσει μια διασκευή του Hello του Lionel Richie. Μια μέρα εκεί που οδηγούσα, το άκουσα να παίζει σε έναν σταθμό. Δεν μπορώ να περιγράψω το τι ένιωσα. Ήταν παράξενο να ακούς τη φωνή σου ως τραγουδιστή και όχι ως ραδιοφωνικού παραγωγού.\nΥπήρχε κάποια εποχή στη ραδιοφωνική σας διαδρομή που την απολαύσατε περισσότερο;\nΓια μένα κάθε εποχή είχε πολύ όμορφες στιγμές και δεν την ακυρώνω. Υπάρχει όμως μια περίοδος, η οποία επανέρχεται σε κουβέντες που κάνουμε με φίλους και συναδέλφους: ήταν η δημιουργία του KISS FM Θεσσαλονίκης. Ήμασταν μια ομάδα νέων ανθρώπων οι οποίοι δεν κάναμε απλώς ραδιόφωνο, αλλά ζούσαμε μαζί: βγαίναμε έξω, κάναμε παρέα κτλ..\nΈχετε καταλήξει σε ποια ηλικία διαμορφώνεται η μουσική που μας αρέσει;\nΤα τραγούδια που αποτυπώνονται στην καρδιά και την ψυχή ενός ανθρώπου είναι όσα ακούει από τα 12 έως τα 18 του. Σε αυτή τη φάση διαμορφώνεται η μουσική που αρέσει σε κάποιον. Ωστόσο, υπάρχει μια μερίδα κόσμου που θέλει και κάτι άλλο πέρα από τα classics.\nΙδανικοί είναι όλοι οι ακροατές και κάθε ακροατής είναι ξεχωριστός. Αν έπρεπε να επιλέξω ένα συγκεκριμένο πρόσωπο, τότε θα έλεγα ότι θα ήθελα να με είχε ακούσει ο Prince.\nΌχι. Τα non-stop ραδιόφωνα δεν είναι ραδιόφωνο. Αν δεν υπάρχει παραγωγός από πίσω, μιλάμε για κάτι άλλο.\nΠαίζει συνέχεια κάθε μέρα. Δεν νομίζω ότι το κλείνω ποτέ.\nΈστω ότι μένατε στην ίδια πολυκατοικία με τους Billie Eilish, Debbie Harry και Weeknd. Ποιος θα έβαζε ραδιόφωνο στο τέρμα για να ακούσουν και οι γείτονες και ποιος θα διαμαρτυρόταν για τη φασαρία;\nΦοβερή παρέα! Θα τους είχα στον καναπέ αραχτούς και θα τους έβαζα εγώ δυνατά ραδιόφωνο.\n«Με αγάπη, Νίκος»\n*Ο Νικος Ζώης κάνει εκπομπή καθημερινά στον KISS 92.9 (16:00 – 18:55) και κάθε Σάββατο (12:00 - 13:55)


Πολλές φορές, πολλοί συμπολίτες μας αρνούνται να συνειδητοποιήσουν ότι εντός της κοινωνίας μας, υπάρχουν και άτομα με ιδιαιτερότητες, αναπηρίες και άλλα σοβαρά θέματα υγείας. Όπως επίσης υπάρχουν και συνάνθρωποί μας που επωμίζονται το δύσκολο έργο της ανατροφής τους.\nΧαρακτηριστικό παράδειγμα ο Αντρέας, το τρίτο παιδι μιας οικογένειας. Όπως θα δείτε και στο κείμενο, αλλά και στο βίντεο που ανήρτησε η μητέρα του, ο Αντρέας είναι αυτιστικός και λόγω αυτής του της ιδιαιτερότητας, χρειάζεται συνεχώς να τηρείται αυστηρά η καθημερινή του ρουτίνα.\nΜε τις δυσκολίες της καραντίνας και του συνεπακόλουθου εγκλεισμού, αυτά τα παιδιά δεν μπορούσαν να συνεχίσουν την σχολική και εκπαιδευτική τους ρουτίνα, η οποία έχει και έναν βαρυσήμαντο ρόλο τόσο στην ψυχολογία των ίδιων των παιδιών, όσο και στις οικογένειές τους, καθώς η ανατροφή τους δεν είναι και η πιο εύκολη διαδικασία. Σημειώνουμε εδώ και τους μεγάλους αγώνες που έδωσαν γονείς ατόμων με αναπηρία, λόγω του αρχικού αποκλεισμού τους από την εκπαιδευτική διαδικασία, λόγω κορωνοϊού.\nΗ μητέρα του Αντρέα, λοιπόν, ξεκίνησε από τον Μάρτιο μια νέα ρουτίνα, στην προσπάθειά της να καθησυχάσει τον γιο της, βάζοντάς τον σε ένα νέο πρόγραμμα. Έτσι, αποφάσισαν να πηγαίνουν θάλασσα, πριν το πρωινό τους. Με τον ερχομό του καλοκαιριού και την κάθοδο των άλλων παραθεριστών, αντιμετώπιζαν διαρκώς το άγρυπνο βλέμμα συμπολίτη μας, ο οποίος δεν δίστασε να βάλει τις φωνές σε αυτό το παιδί.\nΣκοπός της ανάρτησης της μητέρας, αν και σπάνια ανεβάζει προσωπικές φωτογραφίες και βίντεο, είναι να δημιουργήσει συνθήκες ορατότητας για αυτά τα παιδιά και τις οικογένειές τους, να δείξει στην κοινωνία ότι υπάρχουν κι αυτοί και χρειάζονται χώρο και αποδοχή για να ενσωματωθούν.\nΌπως χαρακτηριστικά λέει, "Υπάρχουν κύριοι και κάποιες άλλες οικογένειες, όχι σαν τις δικές σας, διαφορετικές, που δεν έχουν επιλογές και δεν μπορούν να κάνουν διαφορετικά. Δείξτε κατανόηση και σταματήστε να στραβομουτσουνιάζετε και να ρίχνετε εκείνα τα υπέροχα βλέμματα αποδοκιμασίας. Με το να δίνετε κάποια ευρώ στο ραδιομαραθώνιο δεν γίνεστε φιλάνθρωποι ή μάλλον δεν γίνεστε άνθρωποι!\nΑς πάρουμε μάθημα, λοιπόν, από τέτοια αγωνιστικά παραδείγματα, όπως αυτής της μητέρας, κι ας γίνουμε λίγο περισσότερο άνθρωποι με κατανόηση και κοινωνική συνείδηση.\nΔείτε την συγκλονιστική ανάρτηση της Κύπριας μητέρας. Μπορείτε να πατήσετε και στον παρακάτω σύνδεσμο για να δείτε ολοκληρωμένο το βίντεο:\nΚάποιος που ξέρει έστω και λίγα για τον αυτισμό ξέρει ότι η ρουτίνα και το αυστηρό πρόγραμμα βοηθά τα άτομα στο φάσμα να είναι ήρεμα και οργανωμένα. Τα καλοκαίρια είναι δύσκολα για αυτά τα παιδιά/ενήλικες γιατί τα σχολεία και οι θεραπείες κλείνουν και έτσι η δημιουργία ενός αυστηρού προγράμματος μέσα στο καλοκαίρι είναι από δύσκολη ως ακατόρθωτη. Έτσι τα παιδιά αυτά απορυθμίζονται, γίνονται πιο υπερκινητικά, κάποια πιο επιθετικά, κάποια γίνονται πιο εμμονικά (δεν είναι όλα τα άτομα στο φάσμα το ίδιο). Το μόνο σίγουρο είναι ότι οι οικογένειες τους υποφέρουν γιατί όπως ξέρετε στη Κύπρο δεν υπάρχει κράτος πρόνοιας με αποτέλεσμα αυτές οι οικογένειες να καλούνται να τα βγάλουν πέρα μόνες τους! Φέτος η χρονιά ήταν ακόμα πιο δύσκολη. Έκλεισαν τα σχολεία και οι θεραπείες από το Μάρτιο.Κάποια από αυτά τα παιδιά αποκλείστηκαν και από τα σχολεία το Μάιο γιατί με βάση τους «ειδικούς» του ΥΠΠΑΝ η αναπηρία τους σήμαινε αυτόματα και ευπάθεια στον Κορονοϊό. Η έλλειψη ρουτίνας και η 24ωρη φροντίδα, 7 μέρες τη βδομάδα που χρειάζεται ένα παιδί / ενήλικας στο φάσμα έφεραν πολλές οικογένειες σε απόγνωση. Αυτά ενημερωτικά! Αυτά ως εισαγωγή.\nΠάμε πίσω στο γλυκό αγόρι που παίζει στη θάλασσα! Εγώ επειδή τα τελευταία χρόνια μελετώ και μαθαίνω όλα όσα πρέπει για τον αυτισμό κατάλαβα ότι αν δεν δημιουργήσω ρουτίνες θα υποφέρω. Μια από τις ρουτίνες μας που φέτος άρχισε από το Μάρτιο ήταν η θάλασσα. Το νερό ηρεμά τον Αντρέα και επειδή στη διάρκεια του Κορονοϊού έκλεισε και η υδροθεραπεία δεν είχα άλλη επιλογή. Με τα χαρτιά γιατρού που πιστοποιούσαν την αναπηρία μπορούσα να πηγαίνω καθημερινά θάλασσα μιας και η κυβέρνηση αναγνώρισε ότι αυτά τα άτομα ήταν αδύνατο να κλειστούν στο σπίτι.\nΠροσπάθησα να βρω ένα χώρο προσβάσιμο (στάθμευση του αυτοκινήτου όσο το δυνατό πιο κοντά στη θάλασσα) και κατέληξα σε ένα σημείο απέναντι απο το Delmar στη Γερμασόγεια. Εγώ και ο Αντρέας μόνοι μας πάνω στη παραλία. Λιγοστά αυτοκίνητα, κανένας ένοικος πάνω στη πολυκατοικία, ευλογία Θεού. Εμείς και η θάλασσα! Περάσαμε τέλεια. Το μωρό έπαιζε, έριχνε πέτρες στο νερό, ανακουφιζόταν αισθητηριακά σκαρφαλώνοντας στους βράχους, κολυμπούσε από το Μάρτιο χωρίς κανένα πρόβλημα έστω και αν το νερό ήταν παγωμένο.Να σημειώσω ότι καθάρισα το σημείο από όλα τα σκουπίδια γιατί δεν μπορούσα να εξηγήσω στον Αντρέα τον κανόνα «Δεν παίζουμε με τα σκουπίδια γενικά και ειδικά σε περίοδο κορονοϊού». Ήρθε το καλοκαιράκι και έγινε το πρώτο άνοιγμα! Όλοι βγήκαν στις παραλίες και τα πράγματα άρχισαν να δυσκολεύουν. Ευτυχώς το σημείο της θάλασσας που διαλέξαμε είναι γεμάτο πέτρες και έτσι δεν το προτιμούν πολλοί έτσι συνεχίσαμε να πηγαίνουμε κάθε πρωί 8:00-9:00, αυστηρά!!! Η ρουτίνα ξεκινούσε από σπίτι! Παίρναμε την ίδια τσάντα με συγκεκριμένα αντικείμενα μέσα, διασχίζαμε τον ίδιο δρόμο κρατώντας συγκεκριμένη λωρίδα στη διαδρομή, σταθμεύαμε στον ίδιο χώρο, κατεβαίναμε από το ίδιο σημείο, μπαίναμε στη θάλασσα με μια μπουκάλα γεμάτη νερό, τα ρούχα μας πάντα στο ίδιο βράχο, πίσω στο αυτοκίνητο, στάση στο ίδιο περίπτερο στο Μόλο για 7up, σπίτι, μπάνιο, πρόγευμα. Αυτή είναι η ρουτίνα μας μέχρι τις 10 περίπου ΚΑΘΕ ΜΕΡΑ ΑΝΕΞΑΙΡΕΤΩΣ!!! Δεν θέλετε να μπω στη διαδικασία να σας γράψω τη ρουτίνα των επόμενων 12 ωρών που υπολοίπονται μέχρι την ώρα του ύπνου. Σήμερα θα περιοριστώ στη ρουτίνα της θάλασσας!\nΚαι με αυτά και αυτά φτάσαμε αισίως στο Δεκαπενταύγουστο! Και άρχισαν να καταφτάνουν μάλλον από Λευκωσία μεριά ( αν κρίνω από τη πετσέτα του ΑΠΟΕΛ) οι ένοικοι της πολυκατοικίας που είναι κτισμένη «νόμιμα» πάνω στο κύμα! Άρχισαν τα περίεργα βλέμματα, ειδικά από ένα ηλικιωμένο κύριο που μονίμως κρατούσε ένα κινητό στο χέρι και καθόταν κάτω από τρεις ομπρέλες στο χώρο της αυλής της πολυκατοικίας και αγνάντευε τη θάλασσα. Όπως θα είδατε και στο βίντεο κάποια σκαλιά οδηγούν από τη αυλή στην παραλία αλλά εύκολα μπορείς να μπεις πάνω στην αυλή και από τους βράχους.\nΓια όσους γνωρίζουν κάτι από αυτισμό θα ξέρουν επίσης ότι ο αυτιστικός εγκέφαλος τείνει να συγυρίζει τα πάντα. Άρα ο Αντρέας με τη κάθοδό μας κάθε πρωί αν έβρισκε κανένα μπουκάλι που δεν θα προλάβαινα να μαζέψω (αυτή ήταν η πρώτη μου δουλειά κάθε μέρα, να μαζεύω με τα γαντάκια μου όλα τα σκουπίδια που άφηναν οι άλλοι πάνω στην παραλία και να τα βάζω στο κάλαθο) , το έριχνε πάνω από τα σκαλιά, μέσα στην αυλή γιατί μάλλον κατάλαβε ότι κάποιος το έριξε από εκείνο το σημείο άρα εκεί ανήκει. ΛΟΓΙΚΟ; Για ένα αυτιστικό απόλυτα! Στην πρώτη μας γνωριμία με τον εν λόγω κύριο, η οποία να σημειώσω δεν ήταν καθόλου καλή, ο Αντρέας έριξε εκεί που καθόταν ένα σίδερο από μια σπασμένη ομπρέλα που ο ιδιοκτήτης της θεώρησε ότι αφού έσπασε μπορούσε να την αφήσει απλά εκεί. Του εξήγησα ότι ο Αντρέας είναι αυτιστικός και ζήτησα συγνώμη αλλά από ότι καταλάβατε η κακή αρχή είχε ήδη γίνει. Όταν λοιπόν τύχαινε να τον δω στο εν λόγω σημείο ήμουν διπλά γρήγορη. Έβαζα τον Αντρέα στη θάλασσα με τη μπουκάλα του και άρχιζα να καθαρίζω πριν προλάβει να τα πετάξει όλα εκεί που καθόταν ο κύριος και ρέμβαζε. Προσπάθησα να μη χαλάσω τη ζαχαρένια μου και είπα ότι απλά δεν θα τον βλέπω και δεν θα με ενδιαφέρει η άποψή του. Η παραλία είναι δημόσια και αν τον ενοχλούσε το παιχνίδι του Αντρέα θα μπορούσε απλά να πάει κάπου αλλού. Εμείς δεν είχαμε τέτοια επιλογή, έπρεπε να ακολουθήσουμε πιστά τη ρουτίνα μας! Άλλωστε η ηχορύπανση από το κτίσιμο του τερατουργήματος που ονόμασαν Delmar ήταν πολύ χειρότερη ακόμα και από κάποιες κραυγές που έβγαζε ο Αντρέας, ο οποίος να σημειώσω ότι είναι μη λεκτικός και έτσι μπορεί να εκφράσει τη χαρά του. Σήμερα όμως δεν ήμουν αρκετά γρήγορη. Όταν είπα στον Αντρέα ότι πρέπει να φύγουμε και πήγα να πιάσω τη τσάντα μας εκείνος σκαρφάλωσε στα βράχια και μπήκε στο χώρο της πολυκατοικίας μάλλον για να πιάσει ένα πλαστικό πώμα που έριξε σε μια φάση που δεν πρόλαβα να τον σταματήσω. Τότε ο κύριος συνεχίζοντας να έχει το τηλέφωνο στο αυτί άρχισε να φωνάζει και να θυμώνει σε ποιον, στον Αντρέα, ο οποίος δεν κατάλαβε τι έλεγε. «Μην ενοχλάτε, όχι στο χώρο της πολυκατοικίας, κατέβα κάτω...» Μάταια να προσπαθώ να του εξηγήσω ότι το μωρό δεν καταλάβει και ότι προσπαθώ να τον πιάσω για να φύγουμε! Έλεος πραγματικά με κάποιους με τις τέλειες ζωές που τους χαλά την αισθητική τους ένα μωρό με αυτισμό!!! Υπάρχουν κύριοι και κάποιες άλλες οικογένειες, όχι σαν τις δικές σας, διαφορετικές, που δεν έχουν επιλογές και δεν μπορούν να κάνουν διαφορετικά. Δείξτε κατανόηση και σταματήστε να στραβομουτσουνιάζετε και να ρίχνετε εκείνα τα υπέροχα βλέμματα αποδοκιμασίας. Με το να δίνετε κάποια ευρώ στο ραδιομαραθώνιο δεν γίνεστε φιλάνθρωποι ή μάλλον δεν γίνεστε άνθρωποι! Η θάλασσα είναι δημόσια και μπορούν να κάνουν μπάνιο και τα αυτιστικά άτομα σε αυτή. Αν κάποιος έκτισε πάνω στη θάλασσα αυτό δεν θα έπρεπε να είναι πρόβλημα του Αντρέα! Αυτά από το σημερινό μας ημερολόγιο! Σαν αυτό πολλά περιστατικά, γράφω βιβλίο. Θα ήθελα ειλικρινά να μπορώ να βρίσω τέτοια άτομα κατάμουτρα αλλά δεν μου το επιτρέπει η ανατροφή μου. Προς το παρόν τους βρίζω από μέσα μου και από σήμερα αποφάσισα ότι θα τους εκθέτω και στο φατσοβιβλίο! Είναι και αύτος ένας τρόπος να βγαίνει από μέσα μου η αηδία που νιώθω για κάτι τέτοιους τύπους, που μη νομίζετε ότι σπάνια θα βρείτε μπροστά σας.\nΣας προσκαλώ έλατε μια μέρα να πάμε παρέα μια βόλτα και τότε θα καταλάβετε ότι η κυπριακή κοινωνία δεν θέλει να της χαλούν την αισθητική της παιδιά/ ενήλικες με αναπηρίες. Η κυπριακή κοινωνία έχει μάθει να κρύβει τις αναπηρίες πίσω από κλειστά παράθυρα και πόρτες. Ε, λοιπόν κύριοι εγώ και ο Αντρέας θα συνεχίσουμε να σας χαλούμε την αισθητική εκεί πάνω στο συννεφάκι που ζείτε!!! Καληνύχτα σας.\nΠατήστε εδώ για να δείτε ολοκληρωμένο το βίντεο:


Hockley - Ξενοδοχεία\nHockley: Αναζήτηση ξενοδοχείων\nΔείτε ξενοδοχεία για Hockley στο χάρτη\nHockley: Εξερευνήστε την πόλη\nΑν θέλετε να βρείτε ένα νέο αγαπημένο προορισμό, μην ψάχνετε άλλο. Οι επισκέπτες θα βρουν πολλά πράγματα στην περιοχή (Hockley), για να δουν, καθώς και δημοφιλή αξιοθέατα, όπως: Μουσείο Lone Star Pinball Museum και Ράντσο Εκδηλώσεων Oil Ranch. Αφιερώστε χρόνο, για να ανακαλύψετε αξιοθέατα, όπως: Houston Premium Outlets και Λέσχη γκολφ Cypress Lakes.\nHockley: Πού να μείνετε\nΟ προορισμός αυτός (Hockley) αποτελεί μια φιλόξενη πόλη και διαθέτει μεγάλη γκάμα ξενοδοχείων για όλα τα γούστα. Μπορείτε να βρείτε έως και 602 προσφορές για καταλύματα στην περιοχή (Hockley) στη Hotels.com, ορισμένα εκ των οποίων με έκπτωση έως και 44%. Έχουμε τιμές δωματίων που ξεκινούν από 34 USD τη νύχτα και παρακάτω θα βρείτε τον αριθμό των ξενοδοχείων με βάση την αξιολόγηση με αστέρια σε Hockley, καθώς και στη γύρω περιοχή:\n• 172 Ξενοδοχεία 3 αστέρων από 55 EUR την ημέρα\n• 51 Ξενοδοχεία 2 αστέρων από 43 EUR την ημέρα\nHockley: Τρόποι μετάβασης\nΠετάξτε σε: Χιούστον, Τέξας (IAH-Διηπειρωτικό αεροδρόμιο Τζωρτζ Μπους), 47,1 χλμ. από το κέντρο της πόλης (Hockley).\nHockley: Τι να δείτε στη γύρω περιοχή\n• Ράντσο Εκδηλώσεων Oil Ranch\nHockley: Πότε να πάτε


Από InNero Τελευταία ενημέρωση 15/01/2020, 16:20 0\nΤον τελευταίο καιρό στην περιοχή της Άνω Ηλιούπολης Θεσσαλονίκης, έχουν γίνει κινήσεις από ακροδεξιά σκουπίδια (συγκεκριμένα : Ιερός Λόχος, ΕΝΕΘ, ΚΙΝΗΜΑ) προπαγανδίζοντας το αντί-αναρχικό τους παραλήρημα με τρικάκια, σπρέι και αυτοκόλλητα στα σχολεία της περιοχής.\nΣτην αντίληψη μας έπεσαν κάποια αυτοκόλλητα με οικοφασιστική προπαγάνδα όπως επίσης γνωρίζουμε ότι παρόμοιο υλικό υπάρχει και στα blog τους. Ως απάντηση πραγματοποιήσαμε παρεμβάσεις στα σχολεία αυτά, πετώντας τρικάκια και γράφοντας συνθήματα.\nΑς ξεκαθαρίσουμε κάτι : Δεν κάνουμε κανέναν διαχωρισμό όταν πρόκειται για την εξουσία. Σιχαινόμαστε κάθε μορφή της. Είτε είναι “απλός φασισμός” ή “πράσινος“, είτε πρόκειται για αναπτυξιακά σχέδια και βιομηχανικές επεκτάσεις, είτε πρόκειται για τα κολαστήρια των σφαγείων και των εκτροφείων.\nΟ φασισμός και ο ανθρωποκεντρισμός είναι αξιακά συστήματα βαθιά ριζωμένα σε αυτήν την κοινωνία, και μόνο με την διάλυση της θα πάψουν να υπάρχουν. Απλώς μας προκαλεί αηδία κάθε προσπάθεια ένταξης του αγώνα της απελευθέρωσης της φύσης και των ζώων –ενας εκ φύσεως Αναρχικός αγώνας– μέσα στα σκατά του φασισμού.\nΟ οικοφασισμός αποδίδει μια διαστρεβλωμένη εικόνα στον φυσικό κόσμο, βασισμένη στην απόλυτη στασιμότητα της σκέψης που λέγεται φασισμός και τέτοιες άκρως προκλητικές ενέργειες δεν μπορούν να μείνουν αναπάντητες.\nΘΑΝΑΤΟ ΣΕ ΚΑΘΕ ΕΞΗΜΕΡΩΤΗ\nΟΛΙΚΗ ΑΠΕΛΕΥΘΕΡΩΣΗ ΣΕ ΖΩΑ ΚΑΙ ΓΗ\n*ΑΝΑΡΧΙΚΕΣ/ΟΙ ΓΙΑ ΤΗΝ ΟΛΙΚΗ ΑΠΕΛΕΥΘΕΡΩΣΗ\nΠρωτότυπη δημοσίευση 14/01/2020


Γιατί όλοι κόβουν τη γλουτένη; - Νέα Κρήτη\nΓιατί όλοι κόβουν τη γλουτένη;\nΗμερομηνία δημοσίευσης: 09/02/2015, 18:17\nΤελευταία ενημέρωση: 09/02/2015, 18:20\nΤα προϊόντα χωρίς γλουτένη βρίσκονται στα ράφια του σούπερ-μάρκετ, στις διαφημίσεις στο φέισμπουκ, ακόμα και στις στήλες του κουτσομπολιού (η Μάιλι Σάιρους και η Lady Gaga έχουν κόψει τη γλουτένη ενώ η Τσέλσι Κλίντον είχε σερβίρει στο γάμο της τούρτα χωρίς γλουτένη).\nΟι φίλες που έρχονται σπίτι για καφέ ζητάνε κουλουράκια χωρίς γλουτένη, στις βραδιές πίτσας οι άντρες ζητάνε πίτσα χωρίς γλουτένη. Η πρωτεΐνη του σιταριού παραμονεύει πίσω από κάθε μπουκιά.\nΤο δριμύ κατηγορώ ήρθε από τον Γουίλιαμ Ντέιβις, έναν καρδιολόγο από το Μιλγουόκι, που έγραψε το βιβλίο «Η κοιλιά της γλουτένης: χάστε κιλά και ξαναβρείτε το μονοπάτι της υγείας», ενοχοποιώντας το σιτάρι για τα πάντα, από την παχυσαρκία, μέχρι το διαβήτη, τις καρδιοπάθειες, τα δερματικά, τη διάσπαση προσοχής, και φυσικά τη σκοτοδίνη που νιώθουμε μετά από ένα γεύμα πλούσιο σε υδατάνθρακες.\nΠώς γίνεται, όμως, το δημητριακό που έχει μεγαλώσει γενιές και γενιές ξαφνικά να συνδέεται με τόσα προβλήματα; Η απάντηση των πολέμιων της γλουτένης είναι πώς οι σπόροι που χρησιμοποιούνται σήμερα έχουν υποστεί τόσες γενετικές μεταλλάξεις (για να αντέχουν στα παράσιτα και να δίνουν πιο πλούσιες σοδειές) ώστε δεν έχουν καμία σχέση με αυτούς που καλλιεργούσαν οι πρόγονοί μας, ούτε καν με το ψωμί που έτρωγαν στα 50s.\nΥποστηρίζουν πως οι σημερινές ποικιλίες έχουν υψηλότερο γλυκαιμικό δείκτη (επιβαρύνουν περισσότερο το σάκχαρο του αίματος) και νέα είδη της γλιαδίνης, ενός συστατικού της γλουτένης που αναγκάζει τον οργανισμό να αντιδρά με διατροφικές αλλεργίες.\nΟι αλλαγές στο DNA του σιταριού σε συνδυασμό με την υπερκατανάλωση (το αλεύρι βρίσκεται σχεδόν παντού, πόσο πια να αντέξει ο οργανισμός;) έχουν τις επιπτώσεις τους στη δημόσια υγεία. Η κοιλιοκάκη, μία αυτοάνοση ασθένεια του λεπτού εντέρου που εκφράζεται με χρόνια διάρροια, αδυναμία ανάπτυξης, ακόμα και υπογονιμότητα, είναι η αντίδραση ορισμένων οργανισμών στη γλουτένη. Σύμφωνα με ανακοίνωση της Mayo Clinic, σήμερα είναι 4 φορές πιο συνηθισμένη απ' ότι 60 χρόνια πριν.\nΩστόσο, όπως υποστηρίζουν οι πολέμιοι της γλουτένης, ακόμη και όσοι δεν έχουν κοιλιοκάκη μπορεί να είναι ευαίσθητοι στη γλουτένη. Λένε πως η γλιαδίνη μπορεί να διαρρεύσει από τα τοιχώματα του εντέρου και να περάσει στην κυκλοφορία του αίματος προκαλώντας διάφορες φλεγμονώδεις αντιδράσεις. Ο Αμερικανός καρδιολόγος υποστηρίζει επίσης ότι η γλιαδίνη υπερδιεγείρει την όρεξη σε σημείο που οι άνθρωποι καταναλώνουν 440 επιπλέον θερμίδες τη μέρα, συνήθως υδατάνθρακες.\nΕίναι η γλουτένη τόσο ένοχη; Ο γαστρεντερολόγος Στέργιος Δελακίδης τονίζει πως μόνο όσοι έχουν διαγεγνωσμένα δυσανεξία στη γλουτένη και πάσχουν από κοιλιοκάκη, πρέπει να την αποφεύγουν. Όλοι οι υπόλοιποι πρέπει να ακολουθούν ένα πλήρες και ισορροπημένο διαιτολόγιο ώστε να διασφαλίζουν την καλή λειτουργία του οργανισμού τους.